Kako pravnici u EU gledaju na slučajeve Katalonije i Kosova | Novine Toronto\nKako pravnici u EU gledaju na slučajeve Katalonije i Kosova\nEvropska komisija je u Strazburu ponovila da institucije i vlade Evropske unije smatraju da se kriza u Kataloniji mora rešiti u skladu sa ustavom Španije i dijalogom.\nDiplomatski izvori u Briselu su ocenili da je portparol Komisije Margaritis Šinas juče "u prvi mah možda unekoliko previše uopšteno", a potom jasnije obrazložio da se slučajevi Katalonije i Kosova ne mogu porediti jer je Španija članica EU, a Srbija nije.\nŠinas je to rekao na pitanje novinara kakvu razliku prave Evropska komisija i EU između Kosova, čiju su jednostrano proglašenu nezavisnost priznale većina članica EU, dok Španija i još neke nisu.\nFrancuski list Mond danas navodi tvrdnju nekih pravnih stručnjaka u Komisiji da je, kad je u pitanju jednostrano proglašena nezavisnost Kosova,\n"Međunarodni sud pravde, pravosudno telo UN, naveo da nijedan međunarodni propis ne sprečava otcepljenje".\nMišljenje suda UN je bilo da se sam čin proglašenja nezavisnosti u skupštini u Prištini ne kosi s međunarodnim pravom, ali su sudije tog Suda naglasile i da "ne ulaze u međunarodne pravne posledice" tog čina.\nNeki pravnici u Evropskoj komisiji su, dodaje Mond, na stanovištu da kad je neka skupština izabrana demokratski, onda su njene odluke po samoj suštini legitimne.\nPariski list navodi i to da je sudija belgijskog ustavnog sudije Hendrik Vuje, koji se inače zalaže za nezavisnost belgijske pokrajine Flandrije, predočio da je kanadski vrhovni sud, povodom referenduma u Kvebeku, zaključio da kad neka pokrajina želi da se otcepi, "federalna lojalnost zahteva da ostale oblasti te zemlje prihvate da se o tome pregovara".\nKatalonska kriza je postakla razmišljanja o spornim slučajevima otcepljenja, poput Kosova, u mnogim svetskim medijima pa tako i Njujork tajms piše da su "bitke za nezavisnost i narastanje nacionalizma stalni uzroci sukoba na različitim mestima, od Čečenije, Kosova, Baskije, Darfura pa do Kurdistana".\nNovinar francuskog lista Liberasion Žan Katrmer je postavio pitanje portparolu u Briselu kakvu razliku pravi Evropska komisija između Kosova, čiju su nezavisnost priznale većina članica Evropske unije, izuzev Španije i još nekolicine, i eventualne nezavisnosti Katalonije, dakle kakva se razlika pravi između zemalja unutar i onih izvan Evropske unije.\nPortparol Evropske komisije samo je kratko uzvratio da je "Španija članica EU, a Srbija je izvan".\nNovinar Liberasiona je dodatno zatražio objašnjenje od Šinasa, rekavši da "ti, dakle Evropska komisija, kažeš da se različito postupa prema zemljama u, i onima koje nisu u EU, pa se otud bez ikakvih problema može kršiti ustavni poredak zemlje koja je izvan Evropske unije, u ovom slučaju Srbije".\nPredstavnik za štampu Evropske komisije je odgovorio da "kada je priznanje Kosova u pitanju, to je bio vrlo specifičan kontekst".\n"To je stav usvojen na temelju od raznih deklaracija i UN i međunarodne zajednice, bio je to veoma specifičan kontekst, sa specifičnim razlozima", samo je kratko dodao Šinas.\nMond, međutim, takođe prenosi mišljenja nekih pravnih stručnjaka u Evropskoj komisiji koji podvlače da "jednostrano proglašenje nezavisnosti na osnovu tako haotične narodne konsultacije, kao u nedelju (u Kataloniji), ostavlja malo izgleda za međunarodno priznanje novog režima".\nList navodi da oni dodaju da se "teško može zamisliti da je u katalonskom slučaju došlo do teških kršenja ljudskih prava, rasne segregacije, tlačenja kolonijalnog tipa", što bi moglo opravdati priznavanje novog režima.


Karatisti Karate Centra DBA polaganjem za KYU zvanja uspešno završili sezonu – GM Press\nKaratisti Karate Centra DBA polaganjem za KYU zvanja uspešno završili sezonu\nRedakcija 1 januara, 2022\t0 Komentara\nPolaganje za KYU zvanja održano je 28.12.2021. godine u Čačku, gde su naši karatisti stekli svoja učenička zvanja. Njih 22 je uspešno položilo ispit.\nTokom proteklih meseci, uporedo sa pripremama za takmičenja, lagano smo se pripremali za polaganje, te su naši karatisti bili spremni i sa lakoćom i stečenim znanjem uspeli da polože za veće KYU-ove. Teška godina je za nama, ali možemo reći da smo izuzetno zadovoljni kako smo završili ovogodišnju sezonu takmičenja. U proteklih godinu dana, 100 medalja je otišlo u naš Karate Centar. Ovakav ezultat nam je pokazatelj da smo na dobrom putu , narednu godinu ćemo nastaviti još jače , trudeći se da postignemo bolje rezultate. Ovu godinu Karate Centar DBA je završio sa čak 5 prvaka države i jednim dvostrukim prvakom, dva vicešampiona, kao i 3 treća mesta, što je za najmlađi klub u Čačku veliki uspeh, budući da smo novi. U godini koja je pred nama, očekujemo da ćemo isti uspeh ponoviti i na svetskom i evropskom postolju. Pre svega, moramo napomenuti da je Karate Centar DBA jedna mala porodica, koja je to više puta pokazala i zajedničkim snagama vredno radi na usavršavanju i sticanju sportskog duha i znanja .\nOve godine, kao i prethodne, podelili smo paketiće svim našim članovima, kako onima koji su polagali, tako i onima koji su bodrili svoje drugare i bili im podrška . Podela paketića je tradicija Karate Centra DBA, koja će se i u narednim godinama poštovati, jer su nam osmeh i zadovoljstvo članova najbitniji. Ovu godinu završavamo čestitkama za predstojeće novogodišnje i božićne praznike.\nPre svega, želimo našim članovima da budu zdravi i srećni, da nastave ovako vredno da rade i da budu uspešni, kako na takmičenjima, tako i u školi. Srećne praznike želimo i njihovim porodicama, kao i svim dobronamernim ljudima,koji podržavaju i prate naš rad.\nTakođe se zahvaljujemo samostalnom sindikatu „Sloboda“ , pekari „Pons“ , kao i sportskoj opremi „Iron“, koji su u protekloj godini podržali naš rad.\nTags: karate centar dba, KYU zvanje, polaganje\nOd danas 300.000 dinara za prvo dete\nPrva beba u Gornjem Milanovcu, dečak!


Ministar policije Aleksandar Vulin obišao Policijsku upravu Pirot: Država intenzivno jača kapacitete policije, ali i ulaže u obuku kadrova – VIDEO - Televizija Pi Kanal Pirot - Najnovije video vesti iz Pirota\nMinistar policije Aleksandar Vulin obišao Policijsku upravu Pirot: Država intenzivno jača kapacitete policije, ali i ulaže u obuku kadrova – VIDEO\nMinistar unutrašnjih poslova Aleksandar Vulin istakao je danas prilikom obilaska Policijske uprave u Pirotu da naša država na čelu sa ponovo izabranim predsednikom Vučićem jača kapacitete policije, ulaže u opremu, naoružanje i vozila, ali da prvenstveno ulaže u ljude, u obuku policijskih službenika koji su nosioci borbe protiv kriminala.\nNačelnik Policijske uprave u Pirotu Dejan Tošić i rukovodioci ove policijske uprave referisali su ministru policije Aleksandru Vulinu o stanju bezbednosti u Pirotskom okrugu i predstavili dalje planove i aktivnosti koji će doprineti većoj bezbednosti i sigurnosti građana.\n„Pirot je miran i bezbedan grad zahvaljujući Piroćancima koji vole svoju Srbiju i poštuju zakon, kao i predanom radu policije. Zadovoljan sam što je policija u ovom gradu krajem 2021. godine dobila novu snagu, mlade ljude, 12 mladih pripadnika policije poteklih iz Centra za osnovnu policijsku obuku koji će zajedno sa svojim iskusnijim kolegama brinuti o bezbednosti svojih sugrađana.\nNaša država intenzivno jača kapacitete policije, ulaže u opremu, naoružanje, vozila, gradi i obnavlja policijske stanice i ispostave, ali naša država prvenstveno ulaže u ljude, u kadrove, u njihovo znanje, obuku i edukaciju, jer su upravo oni glavni nosioci borbe protiv kriminala hrabri i obučeni policijski službenici koji uživaju naše puno poverenje i poštovanje”, rekao je ministar unutrašnjih poslova Aleksandar Vulin, nakon obilaska Dežurne službe i razgovora sa policijskim službenicima Policijske uprave Pirot.\n„Područje koje pokriva Policijska uprava Pirot bezbedno je i sigurno, a zahvaljujući marljivom radu naših policajaca, za prva tri meseca, rasvetljenost krivičnih dela iznosi, čak 72,5 odsto. Visok procenat rasvetljenosti krivičnih dela, šalje vrlo jasnu poruku da nećemo stati dok ne pronađemo svakog ko vrši krivična dela i remeti i ugrožava svakodnevni život Piroćanaca. Pojačanim pozorničkim i patrolnim delatnostima u ovom periodu na delu je uhvaćeno 14 učinilaca krivičnih dela, što je sedam više nego u istom periodu 2021. godine”, poručio je ministar policije Aleksandar Vulin.\nMinistar unutrašnjih poslova Aleksandar Vulin je tokom razgovora sa gradonačelnikom Pirota Vladanom Vasićem istakao da je uspešna saradnja policije i lokalne samouprave rezultirala većoj bezbednosti građana Pirota.\nMinistar Vulin zahvalio se Opštini Pirot koja je tokom 2021. i 2022. godine obezbedila značajna sredstva za potrebe saobraćajne policije i bolju kontrolu saobraćaja.\n„Veliko hvala Opštini Pirot koja je i u 2022. godini opredelila značajna sredstva za nabavku tehničke opreme za neposrednu kontrolu saobraćaja za potrebe Odeljenja saobraćajne policije Policijske uprave u Pirotu. Najsavremenije patrolno vozilo, svaki droga test koji ste obezbedili, prsluke i drugu opremu, doprineće većoj bezbednosti građana u saobraćaju”, poručio je ministar policije Aleksandar Vulin.\nMinistar unutrašnjih poslova Aleksandar Vulin odao je poštu i položio cveće na spomen-obeležje poginulim policijskim službenicima Policijske uprave Pirot.


Održano je šest kola, od toga četiri na pripremljenu tezu Nejednakost muskaraca i žena treba rješavati pozitivnom diskriminacijom žena te dva kola na ad hoc objavljenu tezu Treba uvesti maksimalne limite potrošnje energije za pojedince.\nEkipa IDEM i ja u sastavu Dora Tariba, Leon Tomić i Marta Saganić osvojili su treće mjesto, a ekipa u sastavu Emina Buljubašić, Arlinda Krasnić i Antonia Manzoni šesto mjesto, te su se time obje ekipe plasirale za natjecanje na Državnom natjecanju u debati koje će se u travnju održati u Zagrebu u organizaciji Agencije za odgoj i obrazovanje.\nKlub IDEM i ja jedan je od dva debatna kluba, uz Dom mladih iz Rijeke, koji ne djeluje u okviru obrazovnih institucija, već u organizacijama civilnog društva.\nIDEM i ja provodi debate već osam godina u okviru programa vaninstitucionalnog građanskog odgoja, te se redovito i uspješno natječe u konkurenciji osnovnih i srednjih škola.\nMentorica debatnog programa Bojana Genov i ovu prigodu ističe da pozove učenike da se uključe u debatni program, koji poboljšava prezentacijske i govorničke vještine, potiče samopouzdanje, timski rad i toleranciju prema drugačijim stavovima te pozitivno utječe na školski uspjeh debatanata.


Događaj „ Youth connected for change” pokazao snagu mladih - Glas Srpske\nPR 20.09.2021 15:41\nBANjALUKA - „Youth connected for change” je događaj organizovan od strane BHRI Programa koji implementira Međunarodna Organizacija za migracije (IOM), a finansijski podržava Američka agencija za međunarodni razvoj (USAID) u Bosni i Hercegovini.\nDogađaju je prisustvovalo oko 100 predstavnika omladinskih organizacija iz cijele BiH kao i američki ambasador u BiH Erik Nelson, sub-regionalna koordinatorka za zapadni Balkan i šefica misije IOM -a u BiH Laura Lungaroti, te pomoćnik ministra za omladinu u Vladi Republike Srpske Branka Malešević, kao i predstavnici grada Banjaluka i drugih gradova i opština u BiH.\nAmerički ambasador u BiH Erik Nelson je tokom svog obraćanja prisutnima u Domu omladine u Banjaluci, istakao važnost podrške mladima u ovim izazovnim vremenima.\n-Završavamo četvorogodišnji program i ono što vidimo je da je BiH snažan izvor kreativnih, mladih i talentovanih ljudi. Ovaj program je okupio mlade ljude oko mnogobrojnih aktivnosti, te im na taj način pomogao da se međusobno povežu i izgrade mostove, kako bi imali bolju budućnost. Vidimo i mnogo mladih koji kažu: „Ovo je moja zemlja, ja volim svoju zemlju“ i pokušavaju da izgrade bolju budućnost. Mladi se povezuju na političkom nivou, sarađuju, vide da prošlost i trenutna politika nisu funkcionalni. I uvijek je zadovoljstvo Sjedinjenim Američkim Državama da podrže takve stavove i da pomognu programima, kao što je ovaj projekat, kojeg provodi IOM jer je veoma vrijedan i daje mladima priliku da se povežu, bilo uživo u Domu omladine na događaju kao što je ovaj u Banjaluci ili putem online platformi - istakao je Erik Nelson.\nIOM šefica misije Laura Lungaroti je u svom obraćanju istakla: „Završavamo četvorogodišnji omladinski, fantastičan i revolucionaran program. BHRI program, koji je pokrenut prije četiri godine fokusiran je na podsticanje mladih na promjene. -Mladi su ključ promjene naravno, a BHRI program fokusirao se na pozitivan diskurs, kao što poručuje i naziv događaja – „Youth connected for change“. IOM je ponosno implementirao ovaj program četiri godine sa strategijom izgradnje rezistentne zajednica. Postigli smo mnogo toga, oko 20.000 mladih koji su učestvovali u aktivnostima širom zemlje, u oblastima omladinskog aktivizam, medija, političkog angažmana mladih i očuvanja kulturnog nasljeđa. BHRI program se završava krajem sljedećeg mjeseca, ali mnogo važnih aktivnosti, posebno onih najuspješnih će se nastaviti od strane omladinskih organizacija i biće implementirani. Želim svima vama da čestitam i da vam se zahvalim – rekla je Lungaroti.\n-Mi, mladi, ne želimo samo čuti „mladi su budućnost ove zemlje „, već želimo reći da smo mi prisutnost koja stvara budućnost - rekla je Isidora Sekulić iz Kluba mladih Fenidž, tokom svog obraćanja učesnicima događaja.\nOvaj veoma značajan program je sprovođen u 89 lokalnih zajednica u cijeloj BiH, sa više od 135 partnerskih organizacija. The Bosnia and Herzegovina Resilience Initiative (BHRI), naglašava zajedničke interese i zajednička iskustva različitih zajednica u zemlji. Ključna programska područja uključuju aktivizam i liderstvo mladih, učešće građana u demokratskim procesima i jačanje medijskih glasova, te promociju kulturno - istorijskog nasljeđa BiH.


Izvesno je da je Mauricio Sari, iako još ne zvanično, bivši trener Čelsija, pa su se “plavci” bacili u potragu za njegovim naslednikom.\nItalijan polako “pakuje kofere”, njegov angažman u Juventus je samo pitanje dana, a klub sa “Stamford Bridža”, kako prenose engleski mediji, nije mogao da nađe boljeg kandidata, ako pitate navijače: Frenk Lampard (40) pregovara sa klubom, čiji je dres nosio 13 godina i koji je živa legenda Čelsija.\nIako Lampard iza sebe ima sasvim skromno trenersko iskustvo, već u prvoj samostalnoj menadžerskoj sezoni napravio je “bum” plasmanom sa Derbijem u finale plej-ofa Čempiošipa. Tamo ga je eliminisala Aston Vila, ali će, kako stvari stoje, miljenik Romana Abramovića ipak biti u Premijer ligi, i to na najlepšem mogućem mestu za njega - u klubu gde uživa status ikone.\nLampard je 13 godina igrao za Čelsi\nEngleski mediji prenose da je bivši kapiten ekipe već obavio prvu rundu razgovora sa čelnicima Čelsija, nije poznato kako je sve proteklo, ali deluje da sve ide u željenom pravcu po obe strane. Ukazuju na to i fotografije Lamparda i Drogbe odmah posle sastanka ispred jednog londonskog restorana, s obzirom na to da se i bivši golgeter pominje kao deo budućeg stručnog štaba.\nUČENIK PREVAZIŠAO UČITELJA Lampardov Čelsi RAZBIO Murinjov Totenhem, Vilijan heroj, KARDINALNI potezi Gazanige i Sona


Muzej konkurisao značajnim projektima - Pirot Plus Online\n20. decembar 2012. 09:01 Kultura Pirot Plus Online\nU Muzeju Ponišavlja tokom godine organizovani su brojni programi. Saša Jovanović, direktor Muzeja, kaže da je tokom godine realizovano 14 samostalnih izložbi i svaka od njih propraćena je odgovarajućim katalogom. Stručni savet ove ustanove doneo je odluku i konkurisano je ukupno sa 5 projekata kod Ministarstva kulture, koji bi se realizovali tokom naredne godine kaže Jovanović.\n- Na prvom konkursu aplicirali smo sa dva projekta. Jedan je pod nazivom „Tefter Malog Riste iz 1854. godine“, koji podrazumeva štampanje fototipskog izdanja ovog teftera, koji se čuva u našem Muzeju kao deo zbirke stare i retke knjige. Drugi projekat je pod nazivom „Ćilim slikovito pismo“ i podrazumeva štampanje monografije o pirotskom ćilimu sa praktičnom izložbom – kaže Jovanović.\nPrema Jovanovićevim rečima i na drugom konkursu Ministarstva kulture ova ustanova aplicirala je sa tri interesantna projekta.\n-Jedan je projekat pod nazviom „Čudesni svet grnčarije „ kojim se predviđa štampanje kataloga bogate muzejske zbirke grnčarije i prirpema izložbe o ovom poznatom pirotskom proizvodu i oprema muzejskog grnčarskog depoa. Jedan interesantan projekat odnosi se na interventne radove na freskama sa Zavojske crkve i ovaj projekat predviđa početnu fazu radova na zavojskim freskama iz XVI veka koji se čuvaju u Muzeju. Na ovim freskama nisu rađeni nikakvi radovi skoro pola veka, od kako su skinute sa potopljene crkve u Zavoju. Ukoliko ovaj projekat bude prihvaćen radićemo u u saradnji sa Republičkim zavodom za zaštitu spomenika kulture. I još jedan projekat kojim smo konkurisali , to je „Umetnička zbirka Prvog maja“ i podrazumeva sistematsku monografiju spomeničkog nasleđa nekagdašnjeg giganta fabrike Prvi maj – kaže Jovanović.\nJovanović očekuje da će Ministarstvo kulture podržati većinu projekata.


Grad Vranje i ove godine nagrađuje uspešne studente - Dnevnik Juga\nPočetna / DRUŠTVO / Grad Vranje i ove godine nagrađuje uspešne studente\nGrad Vranje i ove godine nagrađuje uspešne studente\nS. Zdravković 02/10/2018\tDRUŠTVO, Vranje Ostavi komentar\nNa današnjoj sednici Gradskog veća usvojen je i Tekst javnog poziva za dodelu nagrada uspešnim studentima i on će biti objavljen na zvaničnoj internet stranici Grada Vranja, u ponedeljak 8. oktobra.\nPrema rečima članice Gradskog veća Zorice Jović, rok za podnošenje prijava je 15 dana, a visina nagrade iznosi 20.000 dinara, za ukupno 30 studenata.\n“Opšti uslovi za ostvarivanje prava na finansijsku nagradu propisuju da su podnosioci zahteva redovni studenti visokoškolske ustanove, da su redovni studenti od 3 – 6. godine osnovnih akademskih ili strukovnih studija ili studenti master studija, da su prvi put upisali odgovarajuću godinu i da nisu obnovili ni jednu godinu studija, da je prosečna ocena tokom dosadašnjih studija najmanje 9.25, kao i da imaju prebivalište na teritoriji Grada Vranja”, rekla je Jovićeva.\nPrijave na konkurs sa potrebnom dokumentacijom podnose se Odeljenju za društvenu delatnost, Odseku za obrazovanje, sa naznakom – za Komisiju za prijem, pregled i sastavljanje rang liste učesnika konkursa za nagradu uspešnim studentima. Prijave se nadležnom Odeljenju, odnosno Odseku, podnose preko pisarnice Gradske uprave Grada Vranja. Informacije i prijava na konkurs mogu se dobiti na šalteru broj 1 Gradske uprave ili na broj telefona: 017/421 627.\n“Ovo je druga godina zaredom kako Grad Vranje nagrađuje 30-oro najboljih studenata novčanim iznosom od po 20.000 dinara“, istakla je Zorica Jović.\nPrethodni Leskovačka biblioteka obeležila jubilej – 50 godina akcije DOBRO DOŠLI PRVACI\nSledeći NULTA TOLERANCIJA ZA NASILJE U PORODICI Sve veći broj žena traži pomoć putem SOS telefona


Srbija je u četvrtfinalu Dejvis kupa, rival Kazahstan – Novak Đoković\nTenis\t27. 11. 2021.\nDejvis kup reprezentacija Srbije obezbedila je plasman u četvrtfinale.\nIako nije uspela da trijumfuje protiv Nemačke u svom poslednjem duelu u okviru grupe F Dejvis kupa u Insbruku, teniska reprezentacija Srbije nastavlja takmičenje.\nNemci su posle tri odigrana meča slavili rezultatom 2:1.\nSrbija je zauzela 2. mesto u grupi F i kao jedna od dve najbolje drugoplasirane selekcije iz šest grupa ide u četvrtfinale.\nIzabranici Viktora Troickog sele se u Madrid, gde ih u sredu, 1. decembra, očekuje duel protiv Kazahstana.\nItalija – Hrvatska (29. novembar)\nVelika Britanija – Nemačka (30. novembar)\nSrbija – Kazahstan (1. decembar)\nRTF – Švedska (2. decembar)\nAustrija, Dejvis kup, Insbruk, Nemacka


Rok za petnaestodnevno izvještavanje za izbore za odbornike SO Nikšić\nPristup obrascu za izvještaj po članu 42\nDana 03.02.2017. godine dospijeva rok za dostavljanje petnaestodnevnih izvještaja organa vlasti i političkih subjekata za period 19. januar - 2. februar 2017. godine, u izbornoj kampanji za izbore za odbornike SO Nikšić koji su zakazani za 12. mart 2017. godine.\nU skladu sa članom 29 Zakona, Ministarstvo nadležno za poslove rada i socijalnog staranja prikuplja analitičke kartice koje sadrže podatke o iznosu i broju korisnika, vrstama i primaocima socijalne pomoći, dok Opština prikuplja podatke o raspodjeli svih oblika socijalne pomoći na lokalnom nivou u toku izborne kampanje, uključujući i podatke o vrstama, iznosima i primaocima socijalne pomoći. Podaci se objavljuju na internet stranicama institucija koje ih prikupljaju, vodeći računa o zaštiti ličnih podataka, i dostavljaju Skupštini Crne Gore i Agenciji.\nČlan 30 Zakona propisuje obavezu Ministarstvu finansija, odnosno organu lokalne uprave nadležnom za poslove finansija Opštine Nikšić da, vodeći računa o zaštiti ličnih podataka, na svojoj internet stranici objave i dostave Skupštini Crne Gore i Agenciji izvode iz trezora kao i analitičku karticu o potrošnji sredstava iz budžetske reserve.\nU skladu sa članom 42 Zakona, politički subjekti su dužni da dostavljaju Agenciji izvještaj o prilozima pravnih i fizičkih lica.\nTakođe, ovom prilikom podsjećamo političke subjekte da je neophodno, da u cilju vođenja finansijske evidencije i finansiranja izborne kampanje za izbor odbornika u Skupštini opštine Nikšić, otvore poseban žiro račun, odrede odgovorno lice i o istom obavijeste Agenciju.


Neraščišćeni računi iz NBA finala: Thompson i Green se sukobili u noćnom klubu\nSukob prešao granice košarkaških parketa Košarkaši Cleveland Cavaliersa i Golden State Warriorsa Tristan Thompson i Drymond Green fizički su se obračunali u jednom noćnom klubu, prenose američki mediji. Taj obračun je samo posljednjica neraščišćenih računa iz prethodnog NBA finala tokom kojeg su se u nekoliko navrata sukobili, što verbalno, što fizički. Prema pisanju američkih medija,…\nNa granici poremećaja: Oni su najviši NBA igrači\nDanašnji članak je jako zanimljiv, a mi vam donosimo i spisak najviših igrača koji su ikada zaigrali u NBA. Sami po sebi, profesionalni košarkaši imaju reputaciju jako visokih momaka, pa je tako košarkaški prosjek visine igrača NBA lige u periodu od 1985. do 2006. godine iznosio 201 centimetar. Međutim, česti su slučajevi igrača mnogo viših…\nNajbolji Evropljani u NBA – Oni su u Top 10!\nJurohups je sastavio listu od 30 najboljih košarkaša iz Evrope koji igraju u NBA ligi, tu su četvorica srpskih igrača. Danas smo sačekali i konačnu listu od 30 najboljih košarkaša Evrope koji igraju u NBA ligi. Juče smo vam pisali o igračima koji su na pozicijama od 30. do 11. mesta, tu su i trojica…


USKORO NOVI ZAKON O ZAŠTITI POTROŠAČA\nVesna Novaković, načelnica Odeljenja za zaštitu potrošača pri Ministarstvu trgovine, turizma i telekomunikacija, rekla je da će Srbija uskoro dobiti novi Zakon o zaštiti potrošača koji će biti u potpunosti sprovodljiv.\nOtvarajući konferenciju organizovanu povodom završetka projekta "Jačanje zaštite potrošača u Srbiji" Vesna Novaković je dodala da se prilikom pisanja zakona vodilo računa da zakon bude u skladu sa evropskim propisima i da njegove odredbe budu sprovodljive, u smislu da budu precizirane uloge inspekcijskih organa, definisane uloge i zadaci nevladinih udruženja za zaštitu potrošača, kao i jedinica lokalne samouprave.\nUčesnici projekta "Jačanje zaštite potrošača u Srbiji" složili su se i da je neophodno podizanje svesti potrošača o njihovim pravima, kao i jačanje i bolja međusobna saradnja organizacija za zaštitu potrošaća.\n"Jačanje zaštite potrošača u Srbiji" je projekat finansiran predpristupnim fondovima Evropske unije, a krajnji korisnik je bilo Ministarstvo spoljne i unutrašnje trgovine i telekomunikacija, kao ministarstvo nadležno za zaštitu potrošača. Tokom skoro tri godine koliko je ovaj projekat realizovan na čitavoj teritoriji Srbije, uloženo je mnogo truda i znanja kako bi se nivo zaštite potrošača u Srbiji povećao i približio nivou Evropske unije. O uspešnosti uloženih napora govori i podatak da ga je Delegacija Evropske unije u Republici Srbiji uvrstila na listu uspešnih projekata koje finansira EU.\nKonferenciji su prisustvovali i predstavnici ministarstava i regulatornih tela nadležnih za zaštitu potrošača u zemaljama regiona čime se nastavlja praksa resornog ministarstva na unapređenju saradnje na regionalnom i međunarodnom nivou, koji je jedan od ciljeva Strategije za zaštitu potrošača za period 2013-2018.godine.\nPrisutnima su se obratili i Hoze Antonio Gomes Gomes, šef sektora operacija Delegacije Evropske unije u Republici Srbiji, Dimitris Bakolas, predstavnik konzorcijuma koji je realizovao projekat, profesor Tijeri Burgoanji, vođa projektnog tima i ključni ekspert projekta, kao i ostali domaći i strani eksperti koji su radili na realizaciji ovog projekta.\nIzvor: Vebsajt Ministarstva trgovine, turizma i telekomunikacija, 4.5.2014.


U avgustu i septembru zaposlenima po 155 evra državne pomoći | Boom93\nU avgustu i septembru zaposlenima po 155 evra državne pomoći\nOd 10. avgusta država će na ime pomoći isplatiti po 60 odsto minimalne zarade preduzetnicima i svim mikro, malin i srednjim preduzećima, koje će biti isplaćene za dva meseca, jul i avgust, rekao je ministar finansija Siniša Mali. To je po 18.000 dinara po radniku odnosno 155 evra, a prva uplata će zaposlenima stići do 10. avgusta, dok se druga očekuje u septembru.\nTakođe, najvljeno je i da će za jedan mesec biti odloženo plaćanje poreza i doprinosa.\nJoš jedna mera koja bi trebalo da bude usvojena je i uvođenje ponovnog moratorijuma na kredite.\nKako pišu Večernje novosti, u pripremi su odgovarajuće odluke koje će važiti od 1. avgusta i za koje se očekuje da će biti usvojene na vanrednom sastanku Izvršnog odbora NBS već u ponedeljak kada će javnosti biti i saopšteni detalji. Nova pauza u otplati kredita trebalo bi da se odnosi na kredite pod određenim uslovima, kako za pojedince, tako i za preduzeća i da važi još bar dva meseca.\nPrvi paket pomoći vredan 5,1 milijardu evra\nU prvom talasu pomoći država je izdvojila 5,1 milijardu dinara kako bi pomogla preduzetnicima, malim srednjim I mikro preduzećima. U tom paketu poslodavcima su za zaposlene bile isplaćene tri prosečne zarade, koje su bile isplaćene 7. maja, 4. juna i 8. jula.\nKako je rekao minister finansija Siniša Mali, dosadašnji paket podrške bio je vredan 5,1 milijardu evra, a ova dodatna izdvajanja će državu koštati još oko 66 milijardi dinara. On je dodao da će država za 60 odsto iznosa minimalca za dva meseca izdvojiti 36 milijardi dinara, dok će nas odlaganje poreza i doprinosa na zarade za jedan mesec koštati 30 milijardi dinara.\nProjekat “Moja prva plata”\nKako je ranije najavio minister finansija, od jeseni bi kao još jedan vid pomoći države trebalo da počne projekat “Moja prva plata” za koju će biti izdvojeno dve milijarde dinara.\nProjekat podrazumeva da će država devet meseci plaćati poslodavcu 20.000 dinara ukoliko zaposli srednjoškolca, a 24.000 dinara za radnika koji je fakultetski obrazovan.\nPravo na državnu subvenciju koja porazumeva zapošljavanje ukupno 10.000 mladih, imaće poslodavci koji zaposle upravo prvih 10.000 ljudi, kojima će to biti prvi posao, a sa primenom će se najverovatnije početi na jesen.\nOznakeDržavna pomoć krediti minimalac Moratorijum Požarevac Siniša Mali zaposleni\nMesec borbe protiv raka, maligne bolesti u porastu\nU školama na teritoriji grada nekoliko pojedinačnih slučajeva koronavirusa\nPonovo nestabilno vreme tokom vikenda


Međunarodni dan mira - Miloš Ćirić - Peščanik\nUjedinjene nacije ustanovile su Međunarodni dan mira 1981. kada je usvojena deklaracija kojom je propisano da se svaki treći četvrtak u septembru obeležava kao dan mira. 2001. godine Generalna skupština UN proglasila je 21. septembar za Međunarodni dan mira i obavezala članice da tog dana obeleže dan mira skupovima, marševima i drugim prigodnim manifestacijama.\nMeđunarodni dan mira u Srbiji ove godine obeležen je zahtevom organizacije Žene u crnom koje su apelovale na državne institucije da potpišu konvenciju o zabrani korišćenja kasetne municije.\nKonvencija koja zabranjuje upotrebu, proizvodnju, čuvanje i transport kasetne municije i predviđa njeno uništavanje, stupila je na snagu 1. avgusta 2010. Konvenciju je potpisalo 108 zemalja, uključujući sve države jugoistočne Evrope, osim Srbije.\nSrbija je aktivno učestvovala u izradi konvencije i prihvatila dokument u maju 2008. u Dablinu, da bi u decembru iste godine odustala od potpisivanja. Prema Konvenciji, države potpisnice su u obavezi da u roku od osam godina unište zalihe kasetne municije, a u narednih 10 godina očiste kontaminirana područja. Država potpisnica Konvencije ima pravo na tehničku i finansijsku pomoć od ostalih zemalja potpisnica u demontiranju preostalih kasetnih bombi na svojoj teritoriji.\nMinistar odbrane Dragan Šutanovac 2009. godine je izjavio da „Vojska ne može da se odrekne kasetne municije jer ne bi mogla da nadoknadi odricanje od te vrste naoružanja.“ On je tada rekao i da „nijedna od ozbiljnijih zemalja“ do tada nije potpisala konvenciju. Vojska Srbije u vazduhoplovnim snagama raspolaže britanskim kasetnim bombama bel 755 i ruskim kasetnim bombama kmgu, a u kopnenoj vojsci u upotrebi je kasetno punjenje orkan.\nProcenjuje se da je na Srbiju tokom NATO bombardovanja bačeno oko 350.000 komada kasetne podmunicije. Prema istraživanjima, oko 162.000 ljudi u Srbiji i dalje živi u kontaminiranim područjima, od tog broja oko 88.000 građana živi u neposrednoj blizini nedemontiranih kasetnih bombi. Za čišćenje kontaminirane teritorije biće potrebno oko 20 miliona evra.\nJNA je u ratu na prostoru bivše Jugoslavije u velikoj meri koristila kasetnu municiju, a Milan Martić, predsednik Republike Srpske Krajine, osuđen je u Hagu zato što je naredio da se centar Zagreba 1995. godine bombarduje kasetnim bombama.


Krivične prijave protiv 18 lažnih fizioterapeuta – Portal Herceg Novi\nKrivične prijave protiv…\nKrivične prijave protiv 18 lažnih fizioterapeuta\nKovačević je podsjetio da fizioterapeut u Crnoj Gori da bi se bavio fizioterapijom u privatnoj praksi treba da ispuni određene uslove koje je definisalo Ministarstvo zdravlja, prema pravilniku koji se odnosi i na Dom zdravlja, jer je javno i privatno osnivanje zdravstvenih ustanova izjednačeno Zakonom o zdravstvenoj zaštiti.\nOn je rekao da je fizioterapeut zdravstveni radnik i prema važećem Zakonu o zdravstvenoj zaštiti mora da posjeduje licencu za rad i faksimil i ovjerava medicinsku dokumentaciju svojim potpisom i faksimilom.\nKovačević je podsjetio da zainteresovani građani na internet stranici Komore mogu da pronađu sve potrebne informacije o fizikalnoj terapiji i o činjenicama da se terapija sprovodi isključivo u zdravstvenim ustanovama, odnosno u ustanovama koje posjeduju rješenja Ministarstva zdravlja.\nOn kaže da Crnoj Gori potrebno sve više fizioterapeuta koji su angažovani u svim ustanovama.\n“Kada je u pitanju javni zdravstveni sistem, fizioterapeuti su zastupljeni u domovima zdravlja (primarni nivo), opštim bolnicama (sekundarni nivo), specijalnim bolnicama i Kliničkom centru (tercijarni nivo). U toku je izrada dokumenta pod nazivom „Nacionalni djelukrug rada fizioterapeuta”, koji će sadržati opis poslova fizioterapeuta sa opisom terapijskih procedura, vremenski normativ zdravstvenih usluga u fizikalnoj terapiji, pravila struke i profesionalne vještine pri obavljanju zdravstvene djelatnosti iz oblasti fizikalne terapije”, napominje on.\nUvjereni su da će pomenuti dokument unaprijediti položaj i uslove rada fizioterapeuta u smislu definisanja dnevnog broja pacijenata prema jednom fizioterapeutu, između ostalog.\n“Takođe, definisanjem pomenutog brojausluga steći će se preduslovi za nova zaposlenja. U cilju kvaliteta rehabilitacije, usluga i odgovornosti, fizioterapeuti su u obavezi da ovjeravaju medicinsku dokumentaciju svojim potpisom i faksimilom. Medicinsku dokumentaciju, između ostalog, čine i izvještaj fizioterapeuta i specijalni testovi koje sprovodi fizioterapeut”, kaže Kovačević.\nOn navodi da će zajedno sa drugim kolegama tražiti uvećanje koeficijenata zarada za fizioterapeute u javnim zdravstvenim ustanovama.\n“Zarade u javnim zdravstvenim ustanovama su definisane granskim kolektivnim ugovorom za zdravstvenu djelatnost i fizioterapeuti, u zavisnosti od kvalifikacije obrazovanja, imaju mjesto u određenim grupama složenosti poslova. Kada budu planirane izmjene pomenutog ugovora, predložićemo, u skladu sa mišljenjem kolega, da se koeficijenti povećaju. Komora ima u planu da posredstvom projekata pomogne unapređenju uslova ra da u ustanovama gdje je to potrebno”, kazao je Kovačević Danu.\nGodišnje 30 novih stručnjaka\nKovačević ističe da su u prethodne dvije godine, u prosjeku, godišnje imali oko 30 studenata, koji su stekli diplomu osnovnih studija primijenjene fizioterapije.\n“U ovom momentu, u Komori imamo oko 440 fizioterapeuta. Potreba za fizioterapeutima je sve veća jer građani prepoznaju značaj koji imamo za unapređenje kvaliteta života”, rekao je Kovačević.\nPrema njegovim riječima, Komora izdaje isprave kojima se dokazuje stručna osposobljenost za neposredan rad i vršenje fizioterapeutske djelatnosti.\n“U zdravstvenom sistemu Crne Gore od 14. avgusta, otkad je stupio na snagu novi zakon o zdravstvenoj zaštiti, definisano je da su zdravstveni radnici doktori medicine, stomatologije, farmaceuti, fizioterapeuti, medicinske sestre, tehničari i babice”, podsjetio je Kovačević.\nIzvor FOS media / Dan\nTags: Komora fizioterapeutakrivične prijave


Republika / NIS podržao organizaciju turnira u uličnom basketu u Čačku\nNIS podržao organizaciju turnira u uličnom basketu u Čačku\nponedeljak, 7. 9. 2020.| 10:38\nNakon takmičarskog dela, u kom su učestvovale četiri ekipe sa po tri takmičara, NIS se pobrinuo da pobednicima ovaj dan ostane u dugom sećanju i omogućio im revijalnu utakmicu sa omladinskom ekipom Košarkaškog kluba "Partizan", čiji je višegodišnji generalni sponzor.\n- Treći put zaredom organizujemo Sportske igre mladih ovde na obali Zapadne Morave, u Sportskom centru „Mladost“, i za to dugujemo zahvalnost svim prijateljima ovih igara, a posebno kompaniji NIS sa kojom Grad Čačak ima odličnu saradnju. Upravo u saradnji sa NIS-om, u poslednjih nekoliko godina smo obezbedili mnogo teretana na otvorenom, sportskih terena i dečjih igrališta - naveo je Todorović i poručio učesnicima da uživaju u igri, ali i da slušaju svoje roditelje, učitelje i trenere, te da se ugledaju na sportske heroje Čačka poput Ivane Jorović, Dragana Kićanovića, Željka Obradovića, Radmila Mišovića i drugih koji su širom sveta proneli sportsku slavu ne samo Čačka već i cele Srbije.\n- Najvažnije nam je da pošaljemo lepu sliku iz Čačka i da i danas ovde pobedi drugarstvo. Veliko hvala bih htela da uputim gradonačelniku Todoroviću i našim prijateljima iz kompanije NIS što smo zajedničkim snagama imali priliku da napravimo nešto novo i lepo - rekla je Ivana Jovanović.\nSrbija Čačak Turnir Basket Košarka Košarkaši Niš\n- ponedeljak, 21. 6. 2021. u 15:00 0\n- ponedeljak, 21. 6. 2021. u 14:58 0\nZaštitnik građana Zoran Pašalić je po sopstvenoj inicijativi, a posle saznanja iz medija da su u porodičnom nasilju u selu Zablaće kod...\nMinistarstvo zdravlja saopštilo je da je danas u Srbiju stigla nova isporuka vakcina...\nU Srbiji sutra sunčano i veoma toplo, posle podne u brdsko-planinskim predelima jugozapadne, južne...


Za zakup kancelarija, Opština plaća 80 hiljada eura\nOpština Budva i kompanija „Montenegro express group“ zaključile su prije dva dana ugovor o zakupu poslovnih kancelarija, ukupnbo 605 kvadrata u kojima će biti smještene nekoliko opštinskih službi.\nUgovor su 26. avgusta zaključili gradonačelnik Marko Bato Carević i direktorka ove kompanije Nada Šuka.\nZakup na godinu dana kancelarija za potrebe Sekretarijata za urbanizam, Gradskog arhitekte, Sekretarijata za zaštitu imovine, Sekretarijata za komunalno stambene poslove, Kancelarije za borbu protiv korupcije, Uprave lokalnih javnih prihoda i Kancelarije za evropske integracije, počinje, kako piše u ugovoru od 1. septmebra a ukupna jednogodišnja zakupnina je sa uračunatim PDV 79.939 eura.\nOpština je godinama zakupljivala kancelarija u zgradi Montenegro expressa, kompanije koju kontroliše odbjegli biznismen Duško Knežević.\nU centralnoj depozitarnoj agenciji stoji da većinski kapital ima nekoliko firmi koje kontroliše Knežević - Atlas mont 29.6 odsto , Atlas invest 16.3 odsto, Atlas grupa 10.4 odsto, Atlas banka u stečaju 4.1 odsto, Jadranski sajam 3.9 odsto...


Kovid bolnica u Užicu počeće da radi za nekoliko dana - ZLATIBORSKE NOVINE\nPrivremena kovid bolnica u Užicu, koja je već trebalo da primi prve pacijente, počeće da funkcioniše za koji dan, nakon zavšetka ugradnje sistema za centralni razvod kiseonika.\nTihomir Petković, užički gradonačelnik i komandant Gradskog štaba za vanredne situacije, rekao je za Danas da su radovi pri kraju i da će za njihov završetak biti potrebno nekoliko dana.\n„Ako bude neophodno, ona može da počne da radi i ranije uz korišćenje kiseonika iz boca.\nSituaciju pratimo svakodnevno i, na osnovu stanja tokom poslednja dva-tri dana, to nije potrebno“, kazao je za Danas Petković i istakao da, zbog radova koji još uvek traju u kovid bolnici, „ne trpe potencijalni kovid pacijenti“.\n„Opšta bolnica uspeva da primi onoliko pacijenata koliko se iz nje dnevno otpušta nakon lečenja. Ukoliko bude potrebno, kovid bolnica može odmah da primi nove pacijente i sve je pod kontrolom“, tvrdi Petković.\nNa pitanje da li će u kovid bolnici biti dovoljno zdravstvenih radnika iz užičke bolnice, jer je njih oko četrdeset inficirano i još tridesetak je u kućnij izolaciji zbog sumnje da su pozitivni na korona virus, on je naveo da ih „za sada ima dovoljno“.\nOpšta bolnica u Užicu, koja ima 300 postelja za kovid pacijente iz celog Zlatiborskog okruga, skoro da je popunjena, kao i kovid bolnica „Čigota“ na Zlatiboru koja ima 67 postelja.\nZbog toga je formirana još jedna kovid bolnica koja se nalazi u ranije rekonstruisanom objektu od 2.000 kavdrata u bivšoj užičkoj kasarni. U toj kovid bolnici biće oko 150 postelja za pacijente sa lakšom kliničkom slikom iz celog Zlatiborskog okruga.\nZbog naglog pogoršanja epidemiološkog stanja, u Užicu je 6.jula proglašena vanredna situacija.\nZlatiborske Novine / Danas


Table na Kalemegdanu koje opisuju spomenike i objekte na prostoru čitavog kompleksa postavljene su juče u prisustvu glavnog urbaniste Milutina Folića, direktora JP "Beogradska tvrđava" Petra Andrijaševića i ministra trgovine, turizma i telekomunikacija Rasima Ljajića.\nBeograd 08. decembar 2016. 11:43\n- Zbog toga zajedno sa gradom nastojimo da obogatimo turističku ponudu. Otuda i postavljanje 44 table na tvrđavi sa informacijama o istoriji i značaju ovdašnjih objekata. Cilj je da Beograd naredne godine poseti milion turista jer je primetan trend rasta, a trenutna statistika pokazuje da su čak 81 odsto strani turisti - kazao je Ljajić i najavio ulaganja i u druge turistički atraktivne destinacije, poput Avalskog tornja, Kuće cveća, Skadarlije.\nProjekat je izrađen s ciljem obogaćivanja turističke ponude, bolje posećenosti objekata i širenja znanja o bogatoj istoriji i značaju Beogradske tvrđave i Beograda, a sredstva za realizaciju obezbedilo je Ministarstvo trgovine, turizma i telekomunikacija i JP "Beogradska tvrđava".\nGeopolitika okreće turiste Srbiji\nKamen sa crkve u Firenci usmrtio turistu


Žofre: Za nas pristupanje Srbije nema alternativu – Vesti iz srbije i sveta\nHome > Vesti > Žofre: Za nas pristupanje Srbije nema alternativu\n“Treba da budemo ponosni na uspehe. Ali, moramo da znamo da ako konfrontaciju zamenimo saradnjom, možemo da postignemo više. Različitost je vrednost, ne prepreka”, rekao je Žofre na otvaranju “Beogradskog bezbednosnog foruma”.\n“Naučili smo da smo u istom čamcu i da moramo da se spasimo zajedno”, rekao je Žofre, navodeći da je pandemija globalni problem, te da i odgovor na krizu mora da bude zajednički, globalan.\n“Uvek smo delili vakcine fer sa ostalim svetom. Izvezli smo onoliko, koliko smo isporučili sopstvenim građanima”, rekao je šef delegacije EU u Srbiji.\n“Imamo ‘vakcinu’ za to, koja treba odmah da se primeni. Predstojeći Samit u Glazgovu šansa je da se dogovori rešenje”, rekao je Žofre uz podsećanje da je dogovorena Evropska zelena agenda, da su članice privržene postizanju ciljeva do 2030, a da se sada radi na usvajanju zakonskih mera kako bi se ti ciljevi dostigli.\n“Srbija je već odlučila da investira u svoju budućnost. Znamo da delimo mnogo toga, a tako i istu sudbinu”, rekao je Žofre.\n“Važno je da radimo zajendo na jačanju puta ka EU, da ZB bude uključen u razmišljanje o budućnosti Unije”, dodao je on.\nPančevački učenici ostvarili uspeh na sportskim takmičenjima mladih\nPriština ponovo zabranila Petkoviću da poseti KiM\nKuglašice Srbije bez bronze na SP, kuglaši se bore za zlato\nRatni brod nove generacije, katapultiraće avione kao amerikanci (VIDEO)


JU „Vode Srpske“ – Директор Миловановић: Одговоран рад свих служби током ванредне ситуације\nDirektor Milovanović: Odgovoran rad svih službi tokom vanredne situacije\napr 28, 2020 Novosti\nJavna ustanova „Vode Srpske“ Bijeljina je tokom vanrednog stanja u Republici Srpskoj realizovala sve planirane radne aktivnosti u skladu sa planom rada za 2020. godinu, uz poštovanje svih odluka Vlade Republike Srpske o mjerama za sprečavanje širenja virusa korona.\nDirektor Miroslav Milovanović kaže da je tokom vanredne situacije radni proces prilagođen preporukama za zaštitu zaposlenih i građana od širenja epidemije.\n– Rad je organizovan u skladu sa odlukama Vlade RS, i takav režim rada biće zadržan do okončanja vanredne situacije. Ustanova je u ovom periodu realizovala sve planirane aktivnosti, kako u pogledu realizacije projekta zaštite od poplava i zaštite voda, tako i u pogledu rješevanja zahtjeva građana – kaže direktor Milovanović.\nOn dodaje da je cilj JU „Vode Srpske“ Bijeljina, kako tokom vanrednog stanja tako i u redovnim okolnostima, da rad svih svojih službi održi na najvišem mogućem nivou.\n– Cilj nam je da svi sektori i službe u Ustanovi maksimalno odgovorno, kvalitetno i brzo završavaju svoje radne zadatke, u cilju realizacije projekata i rješavanja zahtjeva građana. Smatram da smo u proteklom periodu napravili značajan pomak u tome, i istrajaćemo tako i u budućnosti – kaže direktor Milovanović.\nSistemi navodnjavanja olakšavaju poljoprivrednu proizvodnju Sanirano klizište kod Zelenog mosta u Banjaluci


Kako apokaliptična situacija u svetu NIKAKO ne utiče na školarine fakulteta - Magazin Student\nVećina fakulteta Univerziteta u Beogradu donela je odluku o nepromenjenim cenama školarina za školsku 2020/2021. godinu, međutim ni jedan fakultet nije doneo odluku o smanjenju ili korekciji cene usled vanrednih okolnosti.\nIako su na nekim fakultetima školarine već visoke i prilično skupe, čak i sada kada su predavanja, kao i polovina prošle školske godine preko online platformi, fakulteti zadržavaju stare cene vanbudžetskih mesta. Brojne peticije su bile najavljene sa zahtevima studenata da se školarine smanje, međutim peticije i zahtevi nisu prihvaćeni.\nDok Ministarstvo prosvete, nauke i tehnološkog razvoja ostavlja odluku o visinama školarine samim visokoškolskim ustanovama uz napomenu da se školarine prilagode novonastaloj situaciji, neki fakulteti su čak odlučili da povećaju cenu školarina.\nFakulteti koji su povećali cene ESPB bodova su Ekonomski fakulet, Fakultet bezbednosti i Matematički fakultet.\nEkonomski fakultet u Beogradu imao je raspon cena za osnovne studije 90.218-118.708 dinara a sada u novoj školskoj godini 92.022-121.082 dinara, uz napomenu da je školarina povećana i prošle školske godine za oko 5.000 dinara.\nVeće povećanje školarine imao je Fakultet bezbednosti sa 106.500 na 119.800 dinara.\nMatematički fakultet povećao je cenu školarine samo na smeru Informatika sa 141.000 na 160.000 dinara.\nObrazloženja za povećanje školarina još nisu data, ali da li su bilo kakva obrazloženja i zaista opravdana s obzirom na epidemiološku situaciju i poteškoće sa kojima se susrećemo?!\nMožemo da krenemo od pretpostavke da se cene školarina formiraju prema tražnji za kadrovima na tržištu rada i određenim troškovima prilikom izvođenja nastave. U skladu sa tim, fakulteti koji imaju smerove sa informatičkim naukama drže prilično visoke cene školarina, ali ima i fakulteta koji nisu iz tog domena nauka sa visokim cenama obrazovanja.\nOpet, kao i prethodnih godina, najvišu cenu zadržavaju Elektrotehnički fakultet od 243.500 dinara i Arhitektonski fakultet 240.000. Studiranje na smeru na daljinu, na Fakultetu organizacionih nauka košta 156.000, dok su osnovne studije 138.000.\nIz grupe prirodnih nauka sa nižom cenom školarina nalaze se Tehnološko metalurški fakultet (uz sufinansiranje države 66.000), Fizički fakultet (60.000) i Rudarsko geološki (57.000).\nDruštvene nauke takođe drže prilično visoke cene školarina, Filozofski fakultet (118.548), Filološki fakultet (119.000) i Fakultet političkih nauka (110.000).


Sutra u Berlinu međunarodna konferencija o Libiji\nTanjug 18. januara 2020. 11:16\nMOSKVA – Učesnici berlinske konferencije o Libiji, koja će biti održana sutra, pozivaju na prekid svih vojnih dejstava u znak podrške stranama u sukobu, što se vidi iz nacrta zaključaka konferencije u koje TAS S imao uvid.\n„Pozivamo na prekid svih vojnih dejstava i direktnu podršku strana u sukobu na celoj teritoriji Libije od početka procesa primirja“, navodi se u dokumentu.\nUcesnici berlinske konferencije o Libiji pozivaju i na ekonomske reforme u toj zemlji.\n„Podržavamo ekonomski dijalog sa predstavnicima libijskih finansijskih i ekonomskih institucija i podsticemo sprovodenje strukturnih ekonomskih reformi“, stoji u nacrtu zaključaka.\nUcesnici takode „podstiču uspostavljanje mehanizma za obnovu Libije koji će podržati razvoj i obnovu u svim regionima pod okriljem nove predstavničke i jedinstvene vlade na nacionalnom nivou, kako bi razvila teško pogođena područja“.\nNa međunarodnoj konferencija o Libiji, koja će sutra biti održana u nemačkoj prestonici, učestvovaće Rusija, Sjedinjene Države, Kina, Velika Britanija, Italija, Francuska, Egipat, Alžir i Ujedinjeni Arapski Emirati, kao i organizacije, poput Ujedinjenih nacija, Evropske unije, Afričke unije i Arapske lige


Imajući u vidu značaj borbe protiv korupcije na evropskom putu, država će morati da stvori mehanizme i rješenja, kojima će se na efikasan način suočiti sa ovim problemom. Policija će, kao jedan od najznačajnijih organa u ovoj oblasti, a pogotovo oni službenici koji su direktno zaduženi za borbu protiv organizovanog kriminala i korupcije, biti posebnim predmetom pažnje, i državnih organa i civilnog sektora.\nUvažajući podatak da materijalni položaj policijskih službenika u Crnoj Gori nije na nivou razvijenih zemalja, smatramo da je problem korupcije, prije svega, etičko pitanje. Nikako se ne smije uspostaviti uzročno-posljedična veza između materijalnog položaja i koruptivnog ponašanja, jer na taj način bacamo sumnju na policijske službenike sa niskim platama, što je nepravedno i pogrešno.\nPored adekvatnih zakonskih rješenja, potrebno je da svi antikorupcijski organi i tijela u Crnoj Gori daju svoj doprinos. U prvom redu, neophodno je da sama policija, odnosno Ministarstvo unutrašnjih poslova, stvori kvalitetne interne mehanizme ili da ojača postojeće. Tu prije svega mislimo na Etički odbor, koji je već ostvario zapažene rezultate na polju odgovornosti policijskih službenika. Značajna će biti i uloga Skupštine, a pogotovo novoosnovanog Odbora za antikorupciju. Spoljašnji nezavisni nadzor, koji vrše Državna revizorska institucija i Komisija za sprječavanje konflikta interesa, takođe treba da dođe do izražaja. Naravno, najznačajniju ulogu u ovom pogledu će imati pravosudni organi, a prije svega Specijalna odjeljenja za borbu protiv organizovanog kriminala, korupcije, terorizma i ratnih zločina, u okviru sudskog i tužilačkog sistema. Na kraju, ne treba zanemariti ni ulogu civilnog sektora, tj. nevladinih organizacija i medija, čije će aktivno interesovanje za ovo značajno pitanje nesumnjivo predstavljati dodatni pritisak na državne organe da odgovorno obavljaju svoj posao.\nPraćenje borbe protiv korupcije u policiji će biti jedna od posebnih aktivnosti CEDEM-a u predstojećem periodu, u svjetlu doprinosa reformi sektora bezbjednosti u Crnoj Gori.


U Srbiji je u maju registrovano osnivanje 635 privrednih društava i 2.295 preduzetnika, dok su u istom mesecu prošle godine osnovana 792 društva i 3.668 preduzetnika, saopštila je Agencija za privredne registre (APR).\n“Iako se trend osnivanja privrednih subjekata u APR popravio u odnosu na april, ipak broj subjekata osnovanih u maju nije dostigao nivo iz februara”, navodi se u saopštenju.\nIz Registra privrednih subjekata je u maju izbrisano 95 društava i 773 preduzetnika, a u istom mesecu 2019. izbrisano je 555 društava i 2.079 preduzetnika.\nIz registra je za prvih pet meseci izbrisano 1.388 privrednih društava i 7.798 preduzetnika, dok je u istom periodu prošle godine obrisano 1.548 društava i 9.623 preduzetnika.\nPutem servisa eRegistracije, za prvih pet meseci ove godine osnovano je 497 društava sa ograničenom odgovornošću (DOO) i 618 preduzetnika, a broj elektronskih registracija osnivanja je povećan za 28 odsto u odnosu na isti period prošle godine, kada je elektronski osnovano 117 DOO i 753 preduzetnika.\nU ovoj godini najviše je osnovano firmi iz oblasti računarskog programiranja, nespecijalizovane trgovine na veliko i izgradnje stambenih i nestambenih zgrada, kao i restorana i pokretnih ugostiteljskih objekata, frizerskih i kozmetičkih salona i preduzetnika koji se bave konsultantskim aktivnostima u vezi s poslovanjem i ostalim upravljanjem.


Dešavanja | Edukacija - Part 2\nNa konferenciji za novinare u Vladi Srbije danas su predstavljeni rezultati međunarodnog PISA testiranja postignuća učenika za 2018. godinu. Prema tim rezultatima u Srbiji prosečno postignuće na skali matematičke pismenosti iznosi 448 bodova, na skali čitalačke pismenosti 439, na skali\nNa trećem takmičenju iz programiranja na mikro:bit uređajima pobedio je tim osnove škole „Matija Gubec“ iz Donjeg Tavankuta. Takmičenje je organizovano u okviru programa „Škole za 21. vek“ koji je u Srbiji implementirao Britiš Kansl (British Council) u saradnji sa\nTakmičenje koje je održano od 29. novembra do 1. decembra lansiralo ih je u vrh MakeX robotičkog sveta. Na Svetskom robotičkom takmičenju u Guangdžouu devojčice iz Vranja osvojile drugo mesto Leonora Ristić i Anđela Ristić učenice osmog razreda OŠ ”Svetozar\nPredsednica Vlade Republike Srbije Ana Brnabić, ministar prosvete, nauke i tehnološkog razvoja Mladen Šarčević i drugi ministri u vladi razgovarali su sa predstavnicima prosvetnih sindikata i nevladinih organizacija o nasilju u školama. Istaknuto je da je za rešavanje ovakvih problema\nProgram saradnje srpske nauke sa dijasporom i Program za razvoj projekata u oblasti veštačke inteligencije danas su svečano otvoreni na ceremoniji u novootvorenim prostorijama Fonda za nauku Republike Srbije. Događaju su prisustvovali ministar prosvete, nauke i tehnološkog razvoja Mladen Šarčević\nEvropska organizacija za nuklearna istraživanja CERN raspisala je konkurse i programe. U pitanju su programi i konkursi: 1. Letnji studentski program i program CERN-ova letnja studentska otvorena laboratorija su otvoreni za prijavu do 31. janaura 2020. Više o programu i\n◂Prethodno 1 2 3 4 … 126 Sledeće▸


Arhiva - Aktuelnosti - mart 2019.\nNaslovna » Arhiva » Aktuelnosti » Mart 2019.\nGruzija i Srbija imaju tradicionalno dobre prijateljske odnose, a imajući u vidu sve potencijale postoji prostor za jačanje ekonomske i trgovinske saradnje u narednom periodu, rečeno je na Poslovnom forumu Srbija - Gruzija, koji organizuje Ekonomski institut.\nKako su istakli predstavnici Vlade Srbije, Privredne komore i gosti iz Gruzije, potencijala za jačanje saradnje ima naročito u oblasti turizma, trgovine, građevinske industrije, energetike, prehrambene industrije...\nMinistar rudarstva i energetike Aleksandar Antić rekao je da je prioritet da se dobri politički i prijateljski odnosi pretoče u jačanje ekonomske saradnje.\nPostoji potencijal i prostor, ekonomska i trgovinska razmena nisu na visokom nivou i svi mehanizmi i formati saradnje mogu da se dobro iskoriste kako bi se ekonomska saradnja unapredila", kazao je Antić.\nOn je istakao da buduća saradnja treba da bude bazirana na ekonomiji, a da potencijala najviše ima u oblasti turizma.\nVažno je kaže, da se poveća robna razmena, a prostora za saradnju ima i u oblasti vinske industrije, prehrambene industrije...\nOn je dodao da su Srbija i Gruzija deo zajedničkog procesa "Pojas i put" kao i da kroz Gruziju prolazi deonica južnog gasnog koridora prema jugu Evrope, a takođe razvija projekat Agri za koj je Srbija pokazivala zainteresovanost.\nZainteresovani smo za tu vrstu energetske saradnje, ima potencijala i u obnovljivim izvorima energije, takođe imaju prostora da izgrade energetski sistem i iskoriste hidropotencijale i spremni smo da kao država sarađujemo u tome", rekao je ministar Antić.\nPROJEKAT TURSKI TOK U SRBIJI KREĆE NAREDNOG MESECA\nAntić: Imaćemo sigurno snabdevanje gasom, postaćemo važni na gasnoj mapi\nMinistar rudarstva i energetike Aleksandar Antić, odgovarajući na pitanja poslanika u Narodnoj Skupštini Republike Srbije, rekao je da će projekat vezan za izgradnju gasovoda kroz Srbiju početi u aprilu ove godine.\nKako je naveo, reč je o kraku takozvanog Turskog toka, koji se u Srbiji dobro razvija, a očekivanja su i da će najveći deo linijskog dela tog gasovoda, bez kompresorskih stanica, kroz našu zemlju biti realizovan do kraja 2019. godine.\nU tom smislu, ima nekoliko projekata koji su prioritet: interkonekcija Niš- Dimitrovgrad, interkonekcija sa Rumunijom i onaj ključni veliki gasovod - krak takozvanog Turskog toka.\nDanas smo u veoma dobroj poziciji kada je ključni projekat u pitanju, sproveli smo sve faze zakupa kapaciteta, realizovali smo i čitav drugi niz mera vezano za pribavljanje svih neophodnih dozvola za izgradnju, naglasio je Antić.\nTaj projekat je za Srbiju važan, jer će obezbediti punu energetsku stabilnost, imaćemo sigurno snabdevanje gasom, a sa druge strane Srbija će na mapi gasnog biznisa doći na bolju poziciju kao država kroz koju će se odvijati tranzit gasa i koja će od tog tranzita imati koristi, naveo je ministar.\nRekao je i da u proteklih nekoliko godina sve energetske kompanije u Srbiji po prvi put posluju pozitivno, kao i da se sada radi na velikim projektima.\nU tom smislu, posećam vas je da se u ovom trenutku radi veliki blok u Kostolcu, snage 350 megavata, zatim postrojenje za odsumporavanje u Obrenovcu, modernizacija Zvornika, a u pripremi su i radovi na modernizaciji TENT-a bloka A1, Đerdapa.U ovom trenutku gradi se termoelektrana u Pančevu snage 200 megavata, koja bi trebalo da bude gotova u trećem kvartalu 2020. godine, kao i Transbalkanski prenosni koridor, te modernizacija Rafinerije, zaključio je ministar.\nKostolac - Novi sistem omogućiće proizvodnju 12 miliona tona uglja\nNa površinskom kopu "Drmno" u Kostolcu danas je počeo transport novog savremenog bagera u koji je uloženo skoro 100 miliona dolara, a koji će omogućiti povećanje godišnje proizvodnje uglja u tom rudniku sa devet na 12 miliona tona. Na predstavljanju novog bagera dugačkog 150 metara i teškog 3.200 tona, ministar rudarstva i energetike Aleksandar Antić rekao je da je cilj da nakon 2023. prozivodnja uglja u Srbiji dostigne 45 miliona tona godišnje, te da je novi bager od izuzetnog značaja za razvojne planove i deo je stragegije povećanja proizvodnje uglja na "Drmnu", u sklopu izgradnje Bloka B 3 Termoelektrane "Kostolac B".\nTo je deo našeg ukupnog aranžmana s Kinom u kome je kineski CMEC (China Machinery Engineering Corporation) naš partner. Sve aktivnosti odvijaju se predviđenom dinamikom. Pred nama je izazov da nastavimo tu dinamiku i u roku završimo Blok B 3", kazao je ministar. Antić i dodao da će ove godine u Srbiji biti proizvedeno 38 miliona tona uglja. U narednoj fazi planirano je 40 miliona tona, a kada novi bager na kopu "Radljevo" u Kolubari bude radio u punom kapacitetu, proizvodnja će dostići 45 miliona tona godišnje.\nTo su, navodi Antić, planovi EPS-a koji će ostati najznačajniji deo srpske ekonomije i industrije i najjači “igrač” u toj branši u jugoistočnoj Evropi.\nOve godine ćemo proizvesti 38 miliona tona uglja. Ulazimo u fazu ozbiljnih investicija koje će nas dovesti do značajnog rasta proizvodnje uglja i električne energije u Srbiji", istakao je ministar rudarstva i energetike i naglasio da je optimista i da je uveren da će ambicizni planovi biti ostvareni.\nOn je naveo da će se ove godine ući u nabavku velikih sistema za kop "Radljevo", za koji kaže da je ključna razvojna komponenta proizvodnje uglja u Kolubari i koja će biti deo ukupne sigurnosti snabdevanja i ugljem i električnom energijom. Ponosan je, dodao je, što srpske kompanije pokazuju spremnost da učestvuju u velikim, zahtevnim i razvojnim projektima poput sistema koji je danas osposobljen za rad na kopu "Drmno".\nI u narednom periodu, u velikim projektima ozbiljno računamo na srpske kompanije", izjavio je Antić i ocenio da je privilegija da je na ovom projektu radio i nemački “ Tisen Krup” (Thyssen Krupp), koji je u svojoj oblasti rada jedan od lidera na svetskom tržištu.\nEPS se oslanja na Kolubaru i “Drmno” koje je projektovano da proizvodi devet miliona tona uglja godišnje, a sa novim sistemom dostići će između 12 i 13 miliona tona. Gradimo novi 350 megavatni blok i neophodna je veća količina uglja", rekao je Grčić.\nObjasnio je da je bager deo sistema koji uključuje i traku i odlaganje, njegov kapacitet je 6.600 metara kubnih na sat, kretaće se u dužini od 6,5 kilometara, a mesec dana biće u probnom radu. Grčić kaže da je EPS obezbedio finansiranje za još četiri pretovarne stanice na kopu "Drmno". "U fazi smo izgradnje trafostanice Rudnik 5. Nadamo se da ćemo u toku ove godine, najkasnije u decembru završiti kompletan posao", kaže Grčić.\nDirektor ogranka kineskog CMEK-a Ren Kailong, rekao je da je od otvaranja montažnog placa sa koga bager kreće na radnu poziciju prošlo 36 meseci i da su uz podršku ministra Antića i čelnih ljudi EPS-a svi planirani poslovi završeni.\nDirektor sektora za rudarstvo nemačkog "TisenKrupa" Bernd Binder, osvrnuo se na šest decenija dugu i plodonosnu saradnju sa EPS-om na velikim projektima, kao i na projektovanju i montažu rotornog bagera na "Drmnu" za koji je rekao da je od velike koristi za Srbiju i njene građane.\nMinistar Aleksandar Antić sa delegacijom Ministarstva energetike i prirodnih resursa Republike Turske\nMinistar rudarstva i energetike Aleksandar Antić sastao se sa delegacijom Ministarstva energetike i prirodnih resursa Republike Turske i predstavnicima energetskih kompanija ove zemlje, koje je predvodio ambasador Republike Turske u Beogradu, Tandžu Bilgič.\nNa sastanku je izražena spremnost za konkretizaciju saradnje u oblasti elektroenergetike i distribucije gasa. Razgovaralo se i o saradnji u okviru prenosnih sistema elektro-mreže, kroz Centar za koordinaciju sigurnosti, za koji je turskom „TEIAS“-u, kompanija „Elektromreža Srbije“ uputila poziv za učešće, a što bi u velikoj meri doprinelo ukupnoj sigurnosti prenosnih sistema elektro-mreže u celom regionu Balkana.\nOdržani sastanak značajan je i zato što su bili prisutni i predstavnici vodećih energetskih kompanija dve zemlje, koji su izrazili interes za jačanje partnerskih odnosa, uspostavljanje saradnje, i realizaciju budućih zajedničkih projekata.Ministar Antić ocenio je da su ukupni odnosi Srbije i Turske na visokom nivou, imajući u vidu jako partnerstvo i lično prijateljstvo predsednika Aleksandra Vučića i Redžepa Tajipa Erdogana, koje u velikoj meri doprinosi, kako privrednoj saradnji, tako i ukupnoj političkoj stabilnosti. On je, takođe podvukao da očekuje da će eksperti dva ministarstva i kompanija nastaviti sa iznalaženjem modaliteta saradnje, kako bi prilikom narednog susreta dvojica predsednika mogla da razgovaraju o konkretnim rezultatima u oblasti energetike.\nSastanku su, sa srpske strane, prisustvovali državni sekretar u Ministarstvu rudarstva i energetike, Mirjana Filipović, pomoćnik ministra prof.dr Miloš Banjac, direktor “Srbijagasa” Dušan Bajatović, direktorka kompanije “Elektromreža Srbije” Jelena Matejić, Bojan Atlagić, direktor Elektrodistibucije Srbije, kao i predstavnici JP “Elektroprivrede Srbije”.\nTursku delegaciju su, pored ambasadora, predstavljali članovi Ministarstva energetike i prirodnih resursa, na čelu s generalnim direktorom za međunarodne projekte, Safom Usluom, predstavnici naftne kompanije BOTAS, istanbulske kompanije za distribuciju gasa – IGDAS i kompanije za prenos električne energije TEIAS.\nMinistar rudarstva i energetike Aleksandar Antić izjavio je, povodom obeležavanja 73. godišnjice Rudarsko - geološkog fakulteta u Beogradu, da su u 2018. realizovane investicije u istraživanja u rudarskom sektoru vredne 100 miliona evra, što je četiri puta više nego 2014. godine.\nBroj istražnih polja nam se povećao na 140, a eksploatacionih polja na 220", kazao je Antić.\nMinistar je istakao da su, poređenja radi, 2014. godine bile planirane investicije u istraživanja u vrednosti od 25 miliona evra, kao i da je to najbolji pokazatelj koliko se stvari dobro odvijaju u tom sektoru.\nOn je rekao da su i investicije u samu eksploataciju, takođe, bile značajne u proteklih nekoliko godina i da su dostigle iznos veći od milijardu evra, a ove godine su planirane na 500 miliona evra.\nAntić je pozdravio studente, profesore i brojne goste čestitajući ima Dan Rudarsko-geološkog fakulteta i naglasio da je taj fakultet značajna i prestižna ustanova koja je školovala veliki broj sjanih generacija.\nOni su ostavili pečat na rudarstvu u Srbiji. Fakultet bez ikakve dileme predstavlja oslonac svih rudarskih kompanija i mislim da prisustvo gotovo svih važnih i značajnih rudarskih kompanija i asocijacija na današnjem jubileju predstavlja dokaz da ste prepoznati kao partner za budućnost. A budućnost rudarstva u Srbiji je izuzetno značajna", izjavio je ministar.\nAntić je poručio da Vlada Srbije zajedno sa svim ostalim učesnicima u rudarskom biznisu ceni ulogu tog fakulteta koji daje stručnu i kadrovsku osnovu za razvoj rudarstva i ima velika očekivanja od rudarskog sektora.\nStvaramo ambijent koji će bez sumnje rudarstvo učiniti dugoročno atraktivnim i u rudarstvu ćemo beležiti značajne uspehe i rezultate", napomenuo je Antić.\nKako je kazao, nijedna od tih kompanija koje su uložile u istraživanja ne bi ulagala novac da nema dobrih rezultata i da nemaju jasnu perspektvu što se tiče otvaranja rudnika.\nPrema listi prestižnog kanadarskog instituta - Frejzer, Srbija se nalazi na četvrtom mestu po atraktivnosti investicija u oblasti rudarstva u Evropi, dodao je ministar.\nTo treba da iskoristimo. Priroda nam je dala veliki potencijal, mi kao država ćemo obezbediti sve potrebne svetske uslove da bi investiranje u Srbiju bilo atraktivno, a vi ćete obezbediti najstručniji kadar i imaćemo dobre rezultate", zaključio je Antić, obraćajući se profesorima i studentima na fakultetu.\nSvečanosti povodom Dana Rudarsko-geološkog fakulteta prisustvovali su i prof.dr Stevica Deđanski, državni sekretar u Ministarstvu rudarstva i energetike zadužen za rudarstvo, kao i Ivan Janković, pomoćnik ministra za geologiju i rudarstvo.\nUGOVOR "SRBIJAGASA" i "GAS PROMETA" BANjA LUKA\nGeneralni direktori "Srbijagasa" Dušan Bajatović, "Gas prometa" Istočno Sarajevo-Pale Milomir Draganić i direktor Investiciono-razvojne banke Republike Srpske Snežana Vujnić potpisali su u Banjaluci ugovor o uređenju imovinsko-pravnih odnosa, statusno- pravnih pitanja i ulaganja u preduzeće "Gas promet".\nMinistar rudarstva i energetike Srbije Aleksandar Antić, naglasio je da su potpisivanjem ugovora rešeni imovinsko-pravni odnosi dva preduzeća.\nOvo pitanje je bilo prioritet u radu resornih ministarstava. Srbija će pomagati razvoj gasnog sistema u Republici Srpskoj, jer je to preduslov za razvoj privrede. Gas postaje ključni energent za razvoj ekonomije, a zajednički moramo iskoristiti potencijale reke Drine i graditi hidrocentrale", kazao je Antić i dodao da će Srbija i Srpska razgovarati o svim elementima za gradnju gasne infastrukture.\nGeneralni direktor Srbijagasa Dušan Bajatović rekao je da je realizacija projekata u oblasti gasa prioritet i da bi od početka gradnje za nešto više od tri godine mogao biti uspostavljen krak gasovoda od Beograda prema Srpskoj.\nPreduzeće „Gas promet“ sada može pravno da nastupa na potpuno drugačiji način i više ga niko ne može osporiti, pa ni „BH gas“ koji je do sada osporavao pravni status našeg preduzeća i stvarao izuzetne probleme", rekao je Đokić i podsetio da regulisanje odnosa "Srbijagasa" i "Gas prometa" traje od 2002. godine.\nNa poslednjoj zajedničkoj sednici vlada Srpske i Srbije aktuelizovali smo pitanje razvoja gasne mreže i izgradnje gasne infrastrukture kroz Srpsku nakon što je deblokiran proces izgradnje gasovoda „Turski tok", dodao je Đokić i napomenuo da je "Srbijagas" spreman da učestvuje u realizaciji projekata u Republici Srpskoj.\nMilomir Draganić izrazio je zadovoljstvo što je ugovor potpisan i naveo da je "Gas promet" dobio mnogo vlasničkim povezivanjem sa "Srbijagasom" koji sada legalno ulazi na tržište Srpske i BiH.\nPotpisivanju ugovora prisustvovao je i generalni konzul Srbije u Banjaluci, Vladimir Nikolić.\nMinistar Aleksandar Antić na obeležavanju početka izgradnje Termoelektrane-toplane Pančevo\nMinistar rudarstva i energetike Aleksandar Antić, prisustvovao je obeležavanju početka izgradnje „Termoelektrane-toplane Pančevo“ namenjene za proizvodnju električne i toplotne energije od prirodnog gasa, koja je zajednički projekat kompanija Gazpromenergoholding i NIS a.d.\nVrednost izgradnje termoelektrane-toplane iznosi 180 miliona evra, a planirano je da radovi budu završeni, odnosno, da termoelektrana-toplana bude u upotrebi u poslednjem kvartalu naredne godine.\nMinistar Antić je, u svom obraćanju na ceremoniji, istakao da je ovo kapitalni projekat kompanija "Gasprom Energoholding" i NIS a.d.. a kapacicet termoelektrane-toplane iznosiće oko 200 megavata instalisane snage.\nReč je o kombinovanom je ciklusu proizvodnje, što znači da će proizvoditi toplotnu energiju i struju od gasa , a izgradnja poverena je kompaniji Shanghai Electric Group. Termoelekrana-toplana će se, usled povećanih potreba, graditi je na samoj NIS-ovoj Rafineriji nafte u Pančevu, gde će deo toplotne energije koristiti Rafinerija, a višak će biti plasiran u energetski sistem Srbije, odnosno zemalja regiona, rekao je Antić.\nMinistar Antić i direktor Gaspromenergoholdinga Denis Fedorov potpisali su i Memorandum o razumevanju za realizaciju projekata kombinovane proizvodnje toplotne i električne energije, čija je suština nastavak i podrška ovoj saradnji , a razmatra se i gradnja još četiri ovakve termoelektrane toplane i to u Beogradu, Novom Sadu, Nišu i Kragujevcu.\nDenis Fedorov istakao je da je ovo je prvi projekat takvog tipa kompanije Gaspromenergoholding van granica Rusije.\n"Gaspromenergoholding" ima značajan udeo na ruskom tržištu u proizvodnji toplotne i električne energije, rekao je Fedorov.\nMinistar Antić, direktor Gasprom Energoholdinga Fedorov, direktor NIS a.d. Kiril Tjurdenjev i potpredsednik UO “Shanghai Electric Group.” Hua Sinšen, pritiskom na daljinskom upravljaču pustili su betonsku pumpu u rad, čime je zvanično obeležen početak izgradnje „TE TO Pančevo“.\nMinistar Antić:U aprilu početak radova za magistralni gasovod\nMinistar rudarstva i energetike Aleksandar Antić, na ceremoniji obeležavanju početka izgradnje termoelektrane-toplane u Pančevu, izjavio je da je Agencija za energetiku 5. Marta donela konačno rešenje u vezi Magistralnog gasovoda koji će od bugarske do mađarske granice prolaziti kroz Srbiju, kao i da će radovi na izgradnji početi tokom aprila.\nSavet Agencije za energetiku Republike Srbije (AERS) doneo je rešenje o izuzeću novog gasnog interkonektora od obaveze primene pravila pristupa treće strane, a odluka je doneta na osnovu zahteva koji je podnela firma "Gastrans" iz Novog Sada,. Rešenje obuhvata izuzeće od obaveza primena pravila pristupa treće strane kao opštih pravila raspodele kapaciteta i opštih uslova transporta prirodnog gasa i regulisanih cena, kao i izuzeće od obaveza vlasničkog razdvajanja, objasnio je ministar Antić.\nMinistar je istakao da se ressenje AERS-a odnosi se na celokupni objekat budućeg gasnog interkonektora za transport prirodnog gasa čiji je godišnji tehnički kapacitet 13,88 milijardi kubnih metara.\nNjegov ulaz u Srbiju biće kod Zaječara, gde se povezuje sa bugarskim gasovodom, a izlazi su kod Horgoša, gde se povezuje sa Mađarskom, a sa sa domaćim gasnim sistemom kojim upravlja operater transportnog sistema, biće povezan kod Paraćina, Pančeva i Gospođinaca, zaključio je Antić.\nMinistar rudarstva i energetike, Aleksandar Antić, učestvovao je na Međunarodnom ministarskom samitu rudarstva PDAC, u okviru najposećenijeg svetskog sajma rudarstva u Torontu, na poziv ministra prirodnih resursa Kanade, Amarjeeta Sohia.\nAntić je na okruglom stolu kolegama predstavio sektor rudarstva u Srbiji, i istakao da je proaktivnom politikom Vlade RS, koja se bori za privlačenje velikih investicija, obezbeđen moderan zakonodavni okvir,koji, sa jedne strane vodi računa o interesima Republike Srbije a sa druge obezbeđuje sigurnost za investitore. U prilog tome govori i poslednji izveštaj Svetske banke - Analiza sektora rudarstva u Srbiji, u kome je ovaj sektor visoko ocenjen.\nPozivi resornih ministarstava u regionu, kako bi im srpski stručnjaci pružili podršku za stvaranje pozitivnog ambijenta za privlačenje investicija u njihovim zemljama, pre svega kroz učešće u izradi regulativa u oblasti rudarstva, za nas je pokazatelj da radimo dobar posao. Srbija je spremna da svoja iskustva o rudarstvu i privlačenju investicija podeli sa susednim zemljama. S duge strane, ovakvi Samiti nam služe da od razvijenih zemalja, među kojima Kanada ima jednu od vodećih uloga, usvojimo dobre prakse u oblasti rudarstva, ukazao je ministar u svom izlaganju.\nMinistar je naglasio da su u prethodnim godinama investicije u geološka istraživanja u konstantnom porastu, a u 2018. godini dostigle su nivo od 100 miliona evra. Investiciona ulaganjanja u eksploataciju, tj. održavanje i proširenje rudarskih kapaciteta, u poslednje četiri godine iznosila su preko jedne milijarde evra.\nUzimajući u obzir strateško partnerstvo sa kompanijom Ziđin u Boru, u 2019. godini očekujemo ukupne investicije u rudarstvu od preko 400 miliona evra. Ministarstvo rudarstva i energetike je aktivni učesnik svakodnevne borbe za pravljenje ambijenta za povećanje investicija. Smatramo da Sektor rudarstva u ovoj borbi ima jednu od vodećih uloga u razvoju srpske privrede, naglasio je ministar.\nAleksandar Antić i ministar prirodnih resursa Kanade, Amarjeet Sohi, su u odvojenom razgovoru ocenili da Srbija i Kanada imaju zajednički interes za ulaganje u rudarstvo, uzimajući u obzir projekte kanadskih kompanija koje već posluju u Srbiji.\nNaše zemlje su bogate mineralnim resursima i izuzetno nam je značajno da imamo partnerski odnos u oblasti u kojoj je Kanada među liderima u svetu. Zajednički interes su nam nove investicije u detekciju i verifikaciju novih ležišta na teritoriji Republike Srbije, budući da naša zemlja poseduje veliki broj potencijalnih rudnih nalazišta, što predstavlja preteču otvaranja novih rudnika, a to je naš krajnji cilj, zaključio je srpski ministar.\nAleksandar Antić na najvećem svetskom sajmu rudarstva PDAC u Torontu: Srbija je četvrta zemlja Evrope po atraktivnosti za\ninvestiranje u rudarski sektor\nAntić je na uvodnom izlaganju u Metro Toronto Convention Centru, pred oko 200 predstavnika rudarskih kompanija, održao prezentaciju o Sektoru rudarstva u Republici Srbiji, i tom prilikom istakao da je Srbija postala zemlja pogodna za investicije, te da se prema istraživanju kanadskog instituta „Frejzer“ nalazi na 4. mestu evropskih zemalja po atraktivnosti za ulaganja u rudarski sektor.\nVažno nam je da na ovako velikom svetskom skupu predstavimo potencijale Srbije na pravi način, kako bi sve kompanije, koje u budućnosti budu izrazile interes da investiraju u rudarstvo, imale u vidu da je Srbija zemlja koja je stvorila sve neophodne uslove za to i spremna je da se razvija.\nSrbija ima dugu tradiciju u rudarstvu i sve analize pokazuju da su prethodnih godina značajno povećana ulaganja u ovaj sektor. Naša zemlja postala je popularna za ovu vrstu investicija, naročito ako u obzir uzmemo nedavno zaključeno strateško partnerstvo sa rudarskim gigantom, kompanijom ZiJin u Boru, koje za Srbiju predstavlja istorijski rezultat. Uz projekcije proizvodnje bakra za budući period, na koje se strateški partner obavezao, upravo očekujemo znatno veće učešće rudarstva u BDP-u, rekao je ministar Antić.\nDokaz za to je i projekat nalazišta bakra i zlata „Čukaru Peki“ kod Bora koji je od izuzetne važnosti za Srbiju i predstavlja veliki ekonomski potencijal, a realizuje ga ZiJin preko kompanije Rakita. Značajan projekat je i „Jadar“ kod Loznice, koji predstavlja nalazište litijuma svetske klase i razvija ga kompanija Rio Tinto, a sa kojim bi kroz nekoliko godina Srbija mogla da učestvuje sa 10 odsto u ukupnoj proizvodnji litijuma u svetu. Rudarstvo je velika razvojna šansa Srbije i očekujem da će ovi projekti, zajedno sa razvojem RTB Bor, značajno uticati na ubrzani privredni rast zemlje, naglasio je ministar.\nMinistar Antić u TENT-u na završetku projekta izgradnje sistema za smanjenje emisije NOX4 : Strateški cilj Srbije je da proizvodnja struje bude stabilna i zasnovana na najvišim standardima EU\nU Termoelektrani "Nikola Tesla" u Obrenovcu završen je ekološki projekat izgradnje sistema za smanjenje emisije azot-oksida u bloku A4, koji će omogućiti da se emisija te štetne materije redukuje ispod 200 miligrama po metru kubnom. Ukupna vrednost radova i opreme je oko 8,5 miliona evra, od čega je EU iz fonda IPA 2014 obezbedila oko 80 odsto sredstava.\nMinistar rudarstva i energetike Aleksandar Antić tom prilikom istakao je da će novo postrojenje u bloku A4 TENT-a emisiju azot oksida smanjiti sa 380 miligrama po metru kubnom na ispod 200 miligarama po metru kubnom.\nČestitao je na uspešno realizovanom projektu koji je, kako je rekao, značaj deo ukupnih napora koje Srbija i EPS čine kako bi se naš elektroenergetski sistem modernizovao, postao efikasniji i kako bi svoje aktivnosti zasnivao na najvišim standardima u oblasti zaštiti životne sredine.\nOn je podvukao da je TENT ključni oslonac našeg elektroenergetskog sistema koji proizvodi 50 odsto ukupne električne energije u Srbiji, te da je energetski sistem u Srbiji ključni faktor stabilnosti energetskog sektora u regionu.\nStrateški cilj Srbije i svih koji žele dobro regionu je da proizvodnja struje u Srbiji bude stabilna i zasnovana na najvišim standardima EU, rekao je ministar Antić i zahvalio EU na podršci u realizaciji projekata u oblasti zaštite životne sredine.\nNaglasio je da Srbija i EPS čine velike napore da se svi proizvodni kapaciteti očuvaju i modernizuju, uz dostizanje onih standarad koji su zacrtani kao ciljevi.\nAntić je ukazao da EU prepoznaje napore koji se ulažu, kako bi Srbija i čitav region uhvatili korak u tranziciji elektroenergetskog sektora, te zahvalio Uniji što su u tim porojektima ključni partner Srbije. On je izrazio spremnost Srbije da doprinese povećanju obnovljivih izvora u finalnoj potrošnji energije, te da uloži značajna sredstva kako bi domaći energetski sistem funkcinisano u okvirima i standarima EU.\nPovodom završetka tog projekta TENT su, pored ministra Antića , posetili i ambasador EU u Srbiji Sem Fabrici, pomoćnik ministra finansija Marko Jovanović i v.d.direktora Javnog preduzeća "Elektroprivreda Srbije" Milorad Grčić.


Vest - Primedbe iz javnog uvida\nPrimedbe iz javnog uvida\nPo okončanju roka za javni uvid u Nacrt plana generalne regulacije naselja Mosna, koji je istekao 16. juna, u skladu sa zakonskom procedurom, danas je održana javna sednica Komisije za javni uvid u ovaj dokument. Iako je reč o generalnom planu regulacije koji je, kako su istakli njegovi obradjivači, radjen sa svim elementima koje ima i detaljan plan regulacije tako da je vrlo precizno i detaljno razrešio sve planirane odnose u prostoru i iz njega se direktno dobijaju lokacijske i dozvole za izgradnju, tokom trajanja jvnog uvida prispelo je nekoliko primedbi. Svoje neslaganje sa segmentima u ovom dokumentu izneli su Zavod za zaštitu prirode, koji, kako je danas rekao Marin Krešić obradjivač dokumenta, navode da je deo rekreativnog područja obuhvaćenog ovim Planom, potencijalno stanište od medjunarodnog značaja reke sa muljevitim obalama. Obradjivač ipak smatra da je reč o nedefinisanoj primedbi, te tako ona nije ni prihvaćena. Druga primedba odnosila se na posebne zahteve prilikom izdavanja dozvole za gradnju a vezano za zaštitu prirode, i ona je danas prihvaćena. Komisija je prihvatila i primedbe tri gradjanina koje su se odnosile na izdavanje dozvole za gradnju dok su primedbe Mesne zajednice Mosna koje su se u većem delu odnosile na tekstualni deo dokumenta, kao i prilazne puteve, delimično prihvatila. Predlog da se na prostoru koji je predvidjen za rekrativne sadržaje izgradi kamp, komisija je odbila.


O NAMA MEDIJA CENTAR NOVOSTI I SAOPŠTENJA PPF GRUPA KUPUJE TELENOR BANKU\nBeograd, 15. jun 2018 – Telenor grupa potpisala je ugovor o prodaji 100 odsto vlasništva Telenor banke AD Beograd PPF grupi.\nSticanje većinskog vlasništva u Telenor banci od strane PPF grupe uslovljeno je korporativnim i regulatornim saglasnostima Narodne banke Srbije što je najvažniji korak u daljem procesu, kao i Komisije za zaštitu konkurencije Republike Srbije i Agencije za zaštitu konkurencije Republike Crne Gore.\nPPF je najveća investiciona grupa u centralno - istočnoj Evropi koja ulaže u različite sektore, poput bankarstva i potrošačkih finansijskih usluga, telekomunikacija, nekretnina i biotehnologije.\nTelenor banka deo je Telenor grupe, mobilnog operatora koji omogućava da više od 170 miliona korisnika ostanu povezani sa onim što im je najvažnije. Tokom 2013, Telenor je preuzeo 100 odsto akcija KBC banke sa ciljem da građanima Srbije posredstvom Telenor banke ponudi savremene i inovativne onlajn finansijske usluge. Telenor je u septembru 2014. uspešno otvorio Telenor banku, prvu onlajn banku u Srbiji. Za nepune četiri godine poslovanja, Telenor banka trenutno broji više od 390.000 korisnika i nastavlja da raste.\nPPF grupa posluje u 22 zemlje na tri kontinenta. PPF Grupa investira u višestruke segmente tržišta, kao što su bankarstvo i finansijske usluge, telekomunikacije, biotehnologija, osiguranje, nekretnine, rudarstvo i poljoprivreda. PPF Grupa prisutna je na tržištima Evrope, Rusije, SAD-a i Azije, i raspolaže imovinom u vrednosti većoj od 38 milijardi evra (na dan 31. 12. 2017. godine).


Određene sudije za četvrtfinale Kupa Srbije\nU sredu će se igrati mečevi četvrtfinala Kupa Srbije, a Sudijska organizacija FSS je odredila arbitre koji će voditi te mečeve.\nSimić: Nisam navikao da postižem golove u stilu špica\nFudbaler Crvene zvezde Veljko Simić rekao je da će posebno pamtiti drugi gol s današnjeg meča protiv TSC-a, jer od mlađih selekcija nije postigao gol glavom.\n16:50 >> 17:22\nDa li je TSC oštećen na "Marakani"? (Video)\nImao je TSC iz Bačke Topole dobru šansu pri rezultatu 0:0 protiv Crvene zvezde u osmni finala Kupa Srbije, ali...\nZvezda lako do četvrtfinala Kupa\nFudbaleri Crvene zvezde pobedili su ekipu TSC iz Bačke Topole sa 4:1 (1:0), i plasirali se u četvrtfinale Kupa Srbije.\nNeverovatan potez Sumaile (Video)\nNisu igrači iz Bačke Topole uspeli da zatresu mrežu, ali je to za njih učinio fudbaler Zvezde.\nMilojević: Kreće jak ritam, strpljiv sam sa Kafuom\nTrener fudbalera Crvene zvezde Vladan Milojević kaže da mečom protiv TSC-a iz Bačke Topole u osmini finala Kupa Srbije za njegov tim kreće naporan ritam do kraja prvog dela sezone.\nTSC: Sve je moguće, Zvezda je to pokazala protiv Liverpula\nNiš domaćin finala Kupa\nKup Srbije: "Parni valjak" prošao u četvrtfinale\nFudbaleri Partizana pobedili su u gostima Zemun 2:0 (0:0) i plasirali se u četvrtfinale Kupa Srbije.\n17:31 >> 17:32\nMilojević: Dinamo je svima dao primer\nTrener Crvene zvezde izneo je impresije posle pobede 2:0 nad Dinamom iz Vranja.\nU prvoj takmičarskoj utakmici s Dinamom u Vranju "crveno-beli" pobedili u šesnaestini finala Kupa s 2:0.\nKreće Kup Srbije, Partizan u Lazarevcu, Zvezda tek u oktobru\nFudbaleri Partizana od 15 časova sastaju se sa Kolubarom u prvom kolu Kupa Srbije.


Opštinu Prokuplje posetio pomoćnik ministra za rad, zapošljavanje, boračka i socijalna pitanja, Miloš Janković - Blace Info Press\nOpštinu Prokuplje posetio pomoćnik ministra za rad, zapošljavanje, boračka i socijalna pitanja, Miloš Janković\nAutor: Gorica Šegović · Objavljeno: 28. septembra 2017. · Updated 28. septembra 2017.\nOpštinu Prokuplje danas je posetio pomoćnik ministra za rad, zapošljavanje, boračka i socijalna pitanja, Miloš Janković. Opštinu Prokuplje danas je posetio pomoćnik ministra za rad, zapošljavanje, boračka i socijalna pitanja, Miloš Janković.\nNa sastanku sa predstavnicima lokalne samouprave, predsednikom Opštine Prokuplje Aleksandrom Simonovićem , članovima Opštinskog veća , predsednikom SO Prokuplje i načelnikom Topličkog okruga, Janković je razgovarao o stanju u ustanovama socijalne zaštite u opštini Prokuplje i o konkretnim koracima za prevazilažanje problema u toj oblasti.- Opština Prokuplje je primer dobre prakse razumevanja prirode problema socijalne zaštite.\nU skladu sa mogućnostima , lokalna samouprava ulaže veliki napor da unapredi socijalnu zaštitu i pored mnogih drugih problema kao što su infrastruktura, obrazovanje i drugi prioriteti u opštini. Obilazeći ustanove socijalne zaštite uverio sam se da u radu lokalne samouprave u Prokuplju, socijalna zaštita zauzima ako ne prvo, onda sigurno drugo mesto po prioritetu. Shodno tome , kao i velikom naporu koji rukovodstvo Opštine Prokuplje ulaže, nadam se da će Ministarstvo imati još više razumevanja kada je u pitanju socijalna zaštita.\nSredstva koja su bila namenjena za socijalnu zaštitu manenski su trošena, što još više daje mogućnost za njihovo povećanje, kako bi umesto tri ili četri usluga, građanima Prokuplja bilo omogućeno još više usluga koje pruža socijalna zaštita, rekao je Janković i dodao da će Ministarstvo uskoro razmatrati mogućnost za povećanja namenskih sredstava opštini Prokuplje.\nPredsednik Opštine Prokuplje Aleksandar Simonović je rekao da je poseta pomoćnika ministra dokaz da Ministarstvo za rad, boračka i socijalna pitanja, kao i cela Vlada Republike Srbije izuzetno brine i poklanja veliku pažnju našoj opštini.- Uvek kada dođe neko iz Vlade mi iskoristimo priliku da razgovaramo i o budućim projektima i planovima. Ono što je veoma bitno pokazali smo da veoma vodimo računa o socijalnoj zaštiti naših građana, kao i dogovori čiji će rezultati biti vidljivi već u narednoj godini, istakao je predsednik Simonović.Zajedno sa rukovodstvom opštine Prokuplje, Janković je posetio Dnevni boravak „Sunce“, čiji su korisnici deca sa posebnim potrebama. Ova ustanova danas je obeležila 20 godina od osnivanja Udruženja obolelih od mišićnih i neuromišićnih bolesti u Prokuplju.-Ovako razvijena ustanova u jednoj nerazvijenoj opštini je veliki uspeh za sve koji su se zalagali da ona bude ono što jeste, a to je, siguran sam jedna od deset najuspešnijih u Srbiji. Ministrastvo će i dalje nastojati da pomaže i finansira sve dobre projkte čijom će realizacijom uslovi u Dnevnom boravku biti još bolji, kazao je pomoćnik ministra za rad, boračka i socijalna pitanja, Miloš Janković, koji je danas obišao i Centra za socijalni rad i Dom za smeštaj i negu starih lica u Prokuplju. On je takođe bio i gost Narodne biblioteke „Rade Drainac“, gde je 2014. godine dobio prestižno priznanje „Drainčevu nagradu“.\nSledeća vest BKTVNews Vas podseća-Na današnji dan, 1941. godine, nacisti ubili 35.000 Jevreja\nPredhodna vest Treća zbirka poezije Zorice Perović Prentić


Sulejman Tihić: SNSD i SDP su glavni krivci za neformiranje vlade – Informer\nPredsjednik SDA Sulejman Tihić izjavio je danas da nije upoznat o prijedlogu predsjednika SDS-a Mladena Bosića o formiranju Vijeća ministara, a koji će biti predstavljen u Brčkom na narednom sastanku lidera političkih partija, koje su članice kolegijum oba doma Parlamentarne skupštine BiH.\n“Nisam upoznat o Bosićevom prijedlogu za formiranje Savjeta ministara, znam samo da smo se svi dogovorili da svako od nas uradi svoju verziju kako vidi implementaciju presude “Sejdić – Finci“, rekao je Tihić.\nOn je napomenuo da je stav SDA od ranije poznat, a to je “aprilski paket”, posredan izbor člana Predsjedništva BiH, odnosno izbor delegata u Dom naroda, gdje bi se osiguralo da i Bošnjaci i Hrvati iz RS budu u Domu naroda, kao i Srbi iz Federacije BiH.\nTihić smatra da je najveća odgovornost za neformiranje Savjeta ministara na SNSD-u i SDP-u, kao pobjedničkim strankama, ali da se ne može isključiti ni odgovornost ostalih stranaka.\nLider SDS-a Mladen Bosić izjavio je juče da će na predstojećem sastanku liderima najjačih stranaka u BiH dati ponudu za koju očekuje da će je, kako kaže, morati prihvatiti ili će to značiti da postoje politički predstavnici koji ne žele da novo Vijeće ministara BiH bude formiran.\nIstičući da je optimista uoči sastanka u Brčkom, Bosić, koji je i domaćin nove serije razgovora, smatra da su prethodni razgovori u Sarajevu pokazali da “postoji dovoljno prostora da se riješe političke dileme koje su na stolu”.


06.03.2020 15:26 Autor: Raport.ba\nPredsjednik SNSD-a i predsjedavajući Predsjedništva BiH Milorad Dodik obratio se medijima u Banjoj Luci nakon sjednice sjednice Izvršnog komiteta SNSD-a.\nOn je govorio i o angažiranju Oružanih snaga BiH na granici zbog migrantske krize.\nPROČITAJTE Na Dodikov zahtjev sutra posebna sjednica NSRS\n“Smatramo neprihvatljivim da se angažuju Oružane snage BiH na granici prema Srbiji i Crnoj Gori, to bi bio pokušaj da se granica markira na određeni način kako bi neke od struktura iz Sarajeva željele. Vidjeli smo da je EU promijenila politiku, ukinula politiku otvorenih vrata. Evropa je odlučila braniti svoje vanjske granice. Podržavamo da u RS nema pravljenja bilo kakvih centara za zadržavanje migranata u RS”, dodaje Dodik.\nPotvrdio je i da je imao sastanak s ministrom sigurnosti Fahrudinom Radončićem.\n“Jeste, tema je bila oko migranata. Želim da kažem da pristup koji njeguje Radončić bi mogao da bude prihvatljiv, a to je da svi segmenti budu uključeni u pitanja koja se tiču BiH”, zaključio je Dodik.\nPROČITAJTE Grošelj: EU već posjeduje sve mehanizme kojima može sankcionirati pojedince pa i druge entitete\nDotakao i koronavirusa, odnosno prvih slučajeva u BiH, odnosno RS.\nTagovi: Fahrudin Radončić Migrantska kriza Milorad Dodik\nSDA: Netačne i maliciozne Dodikove tvrdnje da se Bošnjaci u RS ne mogu požaliti na svoj status\nGradonačelnik Bihaća Šuhret Fazlić o migrantskoj krizi: Zašto se ponašam kao "magare u magli"


Pazarni dan - datum: 2021-01-16 MASLINARI BOKE KOTORSKE TEŽE UDRUŽIVANJU\nMaslinjak u Grblju Kooperativa davni cilj\nKooperativa je odavno cilj članova Maslinarskog društva „Boka“, koje je u početku imalo 600 članova, ali oni dolaze i odlaze uglavnom kad im je nešto potrebno. Niko od njih, kaže direktorica Vesna Đukić, ne proizvodi toliko da ima viškove, što je jedan od razloga zašto se više ne radi na udruživanju u kooperaciju, ali, kad bude viškova, onda će se svi oni rado obratiti Udruženju.\n– Naše Udruženje odavno ima cilj da formira kooperaciju, ali pritom lanac proizvođača mora da bude ispoštovan, da kontrola kvaliteta bude zadovoljena, iako proizvod ne može biti uniforman zbog toga što neko prizvodi ulje od žutice, drugi od crnice. Kod nas malo ko živi od proizvodnje masline i maslinovog ulja, za izvoz nema niko, ni Bar ni mi, a što se tiče proizvodnje konzumne masline, tu su potrebne mašine, posebna tehnologija, skupa oprema, koja bi mogla da se nabavi kooperativom. Za geografsko porijeklo postoje stroga pravila, mi još nismo u Evropskoj uniji, ali postoji način da dođemo do toga. Napravili smo i specifikaciju, kazala je Đukić i objasnila da Udruženje koristi lokalne fondove opštine Kotor, raspisane za NVO u raspodjeli sredstava za podršku poljoprivredi. Za članove koji nisu registrovani kao samostalni proizvođači, Maslinarsko društvo „Boka“ je tu kao tehnička podrška, jer nisu svi zainteresovani za veću proizvodnju, ali svako u Boki ima maslinjak i svoje maslinovo ulje, koje nekad prodaje „na pragu“, nekad uopšte ne prodaje, nego čuva za svoje potrebe.\nOsnivači kooperative mogu biti fizička lica koja su upisana u registar poljoprivrednih proizvođača kod Ministarstva poljoprivrede, u skladu sa zakonom i/ili pravna lica registrovana u CRPS za obavljanje poljoprivredne proizvodnje ili prerade poljoprivrednih proizvoda. Najmanji broj osnivača kooperative je pet. Minimalni novčani ulog za osnivanje kooperative je 200 eura. Jako je značajno demokratsko odlučivanje u kooperativi, sazivanje skupštine članova Kooperative, izbjegnuti koncentraciju moći u rukama direktora kooperative, izraditi kvalitetan statut i imati stručnog sekretara kooperative.M.D.P.


Sarajevska policija jučer hapsila razbojnike, nasilnike i utajivače\nNaslovnica NAJNOVIJE Hronika Sarajevska policija jučer hapsila razbojnike, nasilnike i utajivače\nSarajevo – U petak 11. decembra u 06,00 sati, policijski službenici Treće PU, uhapsili su DŽ. M. rođen 1997. godine iz Sarajeva, zbog postojanja osnova sumnje da je počinio razbojništvo u ranijem periodu, prenosi novinska agencija Patria.\nO hapšenju je obaviješten dežurni tužilac Kantonalnog tužilaštva Sarajevo. Uhapšeni je nakon završene kriminalističke obrade pušten.\nDva sata kasnije, pripadnici Prve PU PS Centar uhapsili su B. J., rođen 1990. godine iz Sarajeva, na osnovu potrage MUP-a Kantona Sarajevo, Druge PU, a zbog postojanja osnova sumnje da je u ranijem periodu počinio krivično djelo nasilničko ponašanje. Nakon kriminalističke obrade, B.J. je pušten.\nTakođer u petak 11. decembra pripadnici Druge PU uhapsili su S.A. rođen 1986. godine iz Sarajeva, na osnovu potrage MUP-a ZDK-a. Uhapšeni je predat u dalju nadležnost policijskim službenicima PU Olovo.\nOko 15.10 sati istog dana, policijski službenici Prve PU, PS Centar, uhapsili su K. A., rođen 1965. godine iz Sarajeva, na osnovu potrage raspisane od strane iste Prve PU, a zbog postojanja osnova sumnje da je u ranijem periodu podinio krivično djelo utaja. Nakon kriminalističke obrade pušten je na slobodu saopćeno je iz MUP-a KS.\nOlivera 13. prosinca 2015. At 16:03\nBiće izgleda posla i za Tužilaštvo. Ne mora im se samo nabacivati posao kad je Republika Srpska u pitanju. Kad bi samo zaredali po Federaciji……..


Nova fabrika vratila nadu stanovnicima opštine Lebane – Info Centar Juga\nNova fabrika vratila nadu stanovnicima opštine Lebane\nVeliki napredak za stanovnike opštine Lebane, dogodio se tokom realizacije našeg projekta. Naime, otvorena je nova fabrika što je ulilo nadu u bolje sutra svim lebančanima. Kako se dosta o ovome govorilo ovih dana kako na našem portalu, tako i na svim lokalnim i nacionalnim medijima, mi ćemo u ovom članku hronološki propratiti kako je napredovala priprema i konačan početak rada fabrike „Leban Teks“, koju je otvorio predsednik Srbije Aleksandar Vučić.\nU pripremnoj fazi tokom septembra meseca ove godine intenzivno se radilo na adaptaciji i pripremi nekadašnjeg tekstilnog giganta „15 Maj Eksportekst“ za novog investitora, tursku kompaniju „Ormo“.\nTokom septembra meseca stigle su i prve mašine neophodne za rad u fabrici. U narednom periodu, u više kontigenata u fabrici su dopremljene sve neophodne mašine.\nKrajem decembra meseca, radnice iz Turske koje su boravile u Lebanu, počele su sa obukom naših radnika za rad na novoinstaliranim mašinama.\nU četvrtak, 28.12. predsednik Srbije zajedno sa predstavnicima turske kompanije presekao je vrpcu, a svečanom otvaranju fabrike prisustvovali su i ministar privrede Goran Knežević i ministar trgovine, telekomunikacija i turizma Rasim Ljajić.\nOd ove investicije, stanovnici Lebana se nadaju poboljšanju života, većem standardu, smanjenju nezaposlenosti i daljem razvoj opštine, što je jedan od najboljih načina da se reši dugogodišnji problem depopulacije i beznadežnosti kod stanovnika i Lebana i svih sela u opštini.\n„Članci su urađeni u okviru projekta „Da nevidljivi budu u javnosti“, koji sufinansira opština Lebane, a sprovodi Info Centar Juga. Stavovi izneti u podržanom medijskom projektu nužno ne izražavaju stavove organa koji je dodelio sredstva“\nMladi bi ostali na selu…\nDa nevidljivi budu u javnosti Jug Srbije Lebane Vesti\nSelo Šumane – Razgovor sa Nebojšom Mitrovićem\nO životu na selu… Miloš (19) iz Lipovice\nO životu na selu… Anđela (18) iz sela Šumana\nSaobraćajna nezgoda u Bošnjački bagrem, automobil udario u zaprežna kola\nGrad unuštio useve u okolini Lebana


1. novembar, Svetski dan vegana – Radio KFOR Srpski\n1.novembar se već 24 godine širom sveta obeležava kao Svetski dan veganstva.\nUtemeljila ga je 1994. godine Luis Vols, tadašnja predsednica britanskog Veganskog društva, sa namerom da se skrene pažnja na saosećanje prema životinjama, kako bi se ljudima približili vegani i veganstvo sa svim svojim aspektima.\nVeganstvo se ne ograničava samo na poseban način ishrane. Vegani naime, ne upotrebljavaju proizvode životinjskog porekla ni u druge svrhe, pa ne nose odeću od krzna, vune, kostiju, kože, korala, bisera niti bilo kojih drugih materijala životinjskog porekla.\nSam termin “vegan” je nastao na tlu Amerike, gde ga je osmislio osnivač Veganskog društva SAD, Donald Votson, koji je zapravo odabrao prva i poslednja slova reči “vegetarian” (vegetarijanac) čime je naglasio razliku između ove dve grupe.\nTačan broj vegana ni kod nas ni u svetu se ne zna, a njihov broj je u stalnom porastu.\nPreviousPrevious post:Tokom novembra putujući bioskop širom KosovaNextNext post:Donacija predškolskoj ustanovi „Đurđevak“


PU Zvornik:Manji broj krivičnih dela,prekršaja i saobraćajnih nezgoda - Glas Zvornika\nPU Zvornik:Manji broj krivičnih dela,prekršaja i saobraćajnih nezgoda\nZVORNIK – Na redovnoj konferenciji za medije Policijske uprave Zvornik,zamjenik načelnika Vladan Vasilić rekao je da je na području Uprave u januaru ove godine evidentiran manji broj krivičnih djela za 11 odsto, broj prekršaja za 10 odsto, a broj saobraćajnih nezgoda za pet odsto, u odnosu na januar 2021. godine.\nNačelnik Sektora policije u Policijskoj upravi Zvornik Dražan Erkić rekao je da je u januaru evidentirano 17 ilegalnih migranata, dok je u istom mjesecu prošle godine pronađeno 11 migranata. Evidentirani ilegalni migrnati bili su punoljetni muškarci, od kojih je sedam bilo iz Pakistana, šest iz Sirije, dok su ostali bili iz drugih država Bliskog Istoka.On je dodao da u januaru nije evidentirano nijedno krivično djelo koje su počinili migranti, niti je bilo krivičnh djela ili prekršaja u kojima su migranti bili žrtve.\nNa području Policijske uprave Zvornik u proteklom mesecu javni red i mir narušen je u 25 slučajeva , evidentirano je 35 prekršaja javnog reda i mira, što je manje za četiri prekršaja, ili 10 odsto u odnosu na isti mjesec prošle godine. Ističući da je prekršaje počinilo 27 lica, među počiniocima prekršaja nije bilo maloljetnih lica, dok su devet lica bili povratnici u činjenju narušavanja javnog reda i mira.\nGovoreći o bezbjednosti saobraćaja, Erkić je rekao da su u januaru na području Policijske uprave evidentirane 54 saobraćajne nezgode, što je manje za pet odsto u odnosu na isti period prošle godine. Iz saobraćaja je u januaru mjesecu isključeno 16 vozila i 151 vozač, od kojih su 124 vozača isključena zbog vožnje pod dejstvom alkohola, a 19 zbog odbijanja testiranja na prosutvo narkotičkih sredtava u organizmu .Tri vozača su isključena iz saobraćaja zbog upravljanja vozilom prije sticanja prava na upravljanje vozilom, dok je pet vozača iskljčeno iz saobraćaja za vrijeme trajanja zabrane upravljanja vozilom.\nNačelnik Sektora kriminalističke policije Mladen Savić rekao je da je u posmatranom periodu na području koje pokriva Policijska uprava Zvornik evidentirano 38 krivičnih djela, što je za pet krivičnih djela ili 11,6 odsto manje u odnosu na januar prošle godine. Zbog izvršenja ovih krivičnih djela nadležnim tužilaštvima podnijeto je 35 izvještaj protiv 32 lica, od kojih je bilo 16 povratnika u vršenju krivičnih djela . On je naglasio da je materijalna šteta pričinjena ovim krivičnim djelima iznosila 80.849 KM.


06.09.2021 u 15:21\nPožarevac – Mladi atletičari Požarevca, iako najtrofejniji sportisti u gradu sa oko 250 medalja samo tokom 2019. godine, nemaju atletsku stazu, pa se za treninge snalaze kako znaju i umeju. Grad Požarevac i Atletski savez Srbije potpisali su sredinom juna sporazum o saradnji koji podrazumeva donaciju od oko dva miliona dinara za projekat izgradnje atletskog stadiona u Požarevcu. Lokalne vlasti su se obavezale da za dve godine podignu stadion na parceli između Hipodroma i Bambi parka, a nedavno je raspisana i javnu nabavka za izgradnju. Kako je između ostalog precizirano u konkursnoj dokumentaciji, budući hram atletike bi trebalo da ima kružnu stazu dužine 400 metara sa šest trkačkih traka, zaletišta od osam traka dužine 120 metara i borilišta za skok udalj i troskok, skok s motkom, skok\n03.09.2021 u 22:13\nMinistarka otvorila 58. Ljubičevske konjičke igre\nMinistarka trgovine, turizma i telekomunikacija Tatjana Matić otvorila je večeras 58. „Ljubičevske konjičke igre”. Matić je istakla da je ta manifestacija jedna od najinteresantnijih na turističkoj mapi Srbije i da godišnje privuče više od 70.000 domaćih i stranih turista, saopštilo je resorno ministarstvo. „Upravo ova manifestacija postavila je čvrste temelje konjičkog sporta, ali i turizma u Požarevcu”, navela je ona. Istakla je da je Požarevac postao poznat u Evropi još 1718. godine potpisivanjem Požarevačkog mira, a danas ovaj grad poznaju i po „Ljubičevskim konjičkim igrama”, ali i mnogim kulturno-istorijskim spomenicima. Kako je rekla, Požarevac kao administrativni, ekonomski i kulturni centar Braničevskog okruga ima ogromne predispozicije da postane još značajnija